PDP – Dodik je u dogovoru sa Lagumdžijom izdao RS – Haber.ba\nPDP – Dodik je u dogovoru sa Lagumdžijom izdao RS\nČlan Glavnog odbora Partije demokratskog progresa (PDP) i poslanik u Narodnoj skupštini Republike Srpske (RS) Aleksandar Golijanin optužio je danas lidera Saveza nezavisnih socijaldemokrata (SNSD) Milorada Dodika za "izdaju", kada je u pitanju projekat izgradnje hidroelektrana na Drini.\nAleksandar Golijanin (Foto: PDPinfo)\nGolijanin kaže da je dogovor koji su o tom projektu “srednja Drina” postigli Milorad Dodik i lider SDP-a BiH Zlatko Lagumdžija “štetan za RS” i da se tu radi o prijenosu nadležnosti, koji bi mogao biti primijenjen i za druge hidroenergetske projekte.\n“Dodik je napravio vrlo rizičan, štetan i izdajnički dogovor sa Lagumdžijom, jer bi po tom dogovoru 24,5 posto, od ukupnog aranžamana koji bi se realizovao s italijanskom firmom, RS dijelila sa Elektroprivredom BiH”, naveo je on. To može biti, smatra, samo privatni dogovor.\n“I ovo jasno dokazuje način rada i Dodika i SNSD-a, bez konsultovanja struke i službenih institucija, već da se ‘nešto prebije preko koljena’, kako bi s Lagumdžijom dogovarao političku podršku za smjenu kadrova SDS-a u zajedničkim institucijama. Da je neko drugi to uradio, na sva zvona bi se čulo da je to izdaja, što i jeste”, tvrdi poslanik PDP-a.\nOn je dodao i da je izvozna cijena električne energije iz RS-a sada sedam feninga, jer nema direktne prodaje od ‘Elektroprivrede RS-a’, već samo preko ‘poznatih’ posrednika, u kojima je i u Beogradu ‘otvorena istraga, a ovdje se prikazuju kao veliki investitori’.\nDa nije tako, RS bi, kaže, sama mogla iz vlastitih izvora finansirati energetske objekte, a ne da ih rasprodaje.\n“Imam osjećaj da je ovoj vlasti stalo da do kraja mandata rasprodaju sve u RS-u i da onima koji će doći poslije njih ne ostave ništa”, dodao je Golijanin.\nGolijanin je komentarisao i aferu ‘Birač’, navodeći da je ‘vladajuća oligarhija u RS-u u dubokoj sprezi’ sa bivšim litvanskim vlasnicima te zvorničke fabrike, te da je i ugovor za njihov ulazak u to poduzeće pripremila upravo prva Dodikova vlada.\n“Predstavnici vlasti RS-a, u fondovima restitucije i PIO su glasali za zaduženje od 154 miliona KM, koji sada potražuje Ukio banka”, ustvrdio je Golijanin.\nTeme:Aleksandar Golijanin, Drina, energetski projekti, izdaja, Milorad Dodik, PDP, Republika Srpska, Zlatko Lagumdžija


(VIDEO) 24,5 miliona dinara za obnovu jezera u Bačkom Gračacu - www.025.rs\nwww.025.rs / ODŽACI / DRUŠTVO / (VIDEO) 24,5 miliona dinara za obnovu jezera u Bačkom Gračacu\n(VIDEO) 24,5 miliona dinara za obnovu jezera u Bačkom Gračacu\nNakon višegodišnjeg problema gračačkog jezera, meštani Bačkog Gračaca ponovo će moći da uživaju u njegovoj lepoti. Trenutni radovi imaju za cilj ponovno stavljanje popularnog jezera u funkciju, a tim povodom, obratio se pomoćnik za poljoprivredu predsednice opštine Odžaci, Andrija Hajdu.\n“U poslednjih četiri, pet godina opština Odžaci je izdvojila velika sredstva za odvodnjavanje, aplicirajući prema Pokrajinskom sekretarijatu za poljoprivredu, vodoprivredu i šumarstvo sa projektom „Uređenje kanalske mreže i odvodnjavanje“, te je dobila sredstva u vrednosti od 9,5 miliona dinara, dok je opština Odžaci izdvojila sredstva u vrednosti od 15 miliona dinara. Cilj nam je bio da osposobimo jezero u Gračacu koje godinama nije u funkciji, tačnije kanal 97, gde ćemo raditi propust do samog jezera. Za ovo su izdvojena značajna sredstva, potpisan je ugovor zajedno sa JVP „Vode Vojvodine“, a izvođač radova je VD Zapadna Bačka.”\nTags: bački gračac, Jezero, opština Odžaci\nMO Srpski Miletić – Uređenje parka


Od danas elektronski do dozvole za kretanje u vreme policijskog časa – RTV SUNCE Arandjelovac\nHome » Srbija » Od danas elektronski do dozvole za kretanje u vreme policijskog časa\nin Srbija, Vesti 08/04/2020\nPredsednica Vlade Republike Srbije Ana Brnabić potvrdila je da će dozvole za kretanje u vreme policijskog časa od danas popodne moći da se dobiju elektronskim putem.\nBrnabić je u izjavi za novinare, nakon potpisivanja ugovora o donaciji Kine za izgradnju dve najmodernije laboratorije za testiranje na koronavirus, navela da je reč o dozvolama za kretanje privrednika, poljoprivrednika i građana koji brinu o drugima.\nOna je naglasila da će taj proces sada biti mnogo efikasniji, izrazivši uverenje da ćemo već od danas popodne imati sistem u kome će se pomenute kategorije građana elektronski prijavljivati za dozvolu, koja će, takođe, elektronski biti odobrena.\nPrema njenim rečima, taj sistem je Vlada Srbije uradila u saradnji sa Ministarstvom unutrašnjih poslova i Kancelarijom za informacione tehnologije i elektronsku upravu.\nBrnabić je izrazila zahvalnost zaštitniku građana i njegovom timu, koji su ukazali na to da su dozvole potrebne i građanima koji brinu o nekom, ali i na svim ostalim sugestijama koje se tiču problema sa kojima se suočavaju građani tokom vanrednog stanja.\nPredsednica Vlade je ukazala na to da se u vreme vanrednog stanja javljaju mnogi problemi, ali da se sve institucije trude da izađu u susret građanima.\nOna je, takođe, najavila da će srpske firme u najkraćem roku dobiti dozvole za početak proizvodnje zaštitne medicinske opreme, i naglasila da je prioritet države da se oslanja na sopstvene izvore, znanje i proizvodnju i da može da se bori i nakon ove pandemije.\nBrnabić je istakla da je zbog toga, u saradnji sa Institutom za primenu nuklearne energije i radne grupe, koju je osnovalo Ministarstvo prosvete, nauke i tehnološkog razvoja, počeo proces pravljenja domaće laboratorije za ELISA testove, odnosno testove za antitela.\nPrema njenim rečima, ta analiza će biti ključna u drugoj fazi borbe protiv koronavirusa, nakon opadanja broja obolelih.\nPremijerka je ocenila da je situacija u vezi sa koronavirusom pokazala da mnoge zemlje nisu solidarne, ali to, kako je istakla, nije slučaj sa Kinom, koja je pokazala da je pravi prijatelj Srbije, kao i da je solidarna sa čitavim svetom.\nSledeća: U Republici Srbiji registrovano ukupno 2.666 potvrđenih slučajeva COVID 19


Izvor: B92, 30.Jul.2021, 08:12\nAMD-ov novi GPU koristi svoje najnovije Radeon tehnologije za optimizaciju igara na rezoluciji 1080p.\nBilo da se radi o 2K, 4K ili čak 8K, Mnogo modernog hardvera za igranje računara ovih dana ima tendenciju da se fokusira na grafiku visoke rezolucije. Proizvođači računara, proizvođači monitora i programeri koji rade na razvoju igara stavljaju naglasak na sirovu snagu ili veštačku inteligenciju kako bi pomerili milione piksela.\nUprkos graji na tržištu koja >> Pročitaj celu vest na sajtu B92 << se stvorila oko 2K ili 4K grafike, mnogi igrači i dalje hrle ka 1080p rezoluciji jer postiže najbolju ravnotežu između rezolucije koja nudi pristojan kvalitet grafike bez previše zahtevnog hardvera. Nije slučajno ni to što je masovno tržiše usmereno na 1080p, te početni GPU-i i monitori teže ka tome.\nKao neku vrstu "minimalnog zahteva" za gejming, mnogi proizvođači ovaj segment PC hardvera uzimaju zdravo za gotovo. AMD, međutim, pokušava da se oslobodi tog kalupa sa novom Radeon RX 6600 XT, svojom najnovijom grafičkom karticom početnog nivoa koja je namenjena upravo igrama od 1080p. 32 računske jedinice, 8 GB GDDR6 RAM-a i 2359 MHz osnovne brzine takta možda zvuče pomalo razočaravajuće u poređenju sa drugim aktuelnim hardverom, ali, pored svoje cene, AMD to kompenzuje dodajući na ovaj GPU neke od svojih najnovijih tehnologija.\nNa vrhu te liste je FidelityFX Super Resolution, AMD-ov odgovor na NVIDIA-jin DLSS. To znači da, koristeći algoritme, Radeon RX 6600 XT može dodatno da napregne svoju grafiku kako bi postigao veće brzine frejmrejta. Grafička kartica takođe podržava AMD Smart Access Memory koja omogućava podržanim Ryzen 5000 ili 3000 desktop procesorima pristup grafičkoj memoriji velike brzine.\nSa cenom od 379 USD, AMD Radeon RX 6600 XT pozicioniran je da preuzme starije grafičke kartice početnog segementa NVIDIA RTX. Očekuje se da će grafička kartica na tržište stići 11. avgusta, ali globalni nedostatak čipova bi mogao da znači da bi čak i ove 1080p kartice moglo biti nedovoljno.


Ministar Lučić u posjeti mitropolitu dabrobosanskom Hrizostomu\nMinistar za ljudska prava i izbjeglice u Savjetu ministara Miloš Lučić posjetio je mitropolita dabrobosanskog Hrizostoma. Razgovarano je o obnovi vjerskih objekata u Federaciji BiH. Mitorpolit dabrobosanski Hrizostom upoznao je ministra Lučića da su priorteti za obnovu vjerski objekti u Visokom, Kupresu i Travniku i manastir Udrim iz 13. vijeka u Zavidovićima. Sagovornici su razmatrali i položaj i prava Srba u FBiH.\nMinistar Lučić obećao je da će intenzivirati saradnju sa Dabrobosanskom mitropolijom i pomoći u skladu sa svojim ovlašćenjima i mogućnostima. Posebno je bilo riječi o formiranju mješovite Komisije za sprovođenje državnog sporazuma između Bosne i Hercegovine i Srpske pravoslavne crkve potpisan 2007. godine.\nUkazano je na hitnu potrebu formiranja ove komisije koja bi radila na primjeni i sprovođenju sporazuma. Ministarstvo će nastaviti da podržava rad i aktivnosti Međureligijskog vijeća BiH kroz dijalog kao ključ razumijevanja, pomirenja i izgradnje bolje budućnosti za sve.


Reklame za lekove obmanjuju javnost - prodaju se i proizvodi štetni po zdravlje : Nadlanu.com\nReklame za lekove obmanjuju javnost - prodaju se i proizvodi štetni po zdravlje\nObjavljeno 4. feb 2013. / 17:25:14\nOdređene vrste, ovakvih proizvida su štetne po zdravlje, a u prometu su i proizvodi od koloidnog srebra ili nano srebra, koji su zabranjeni u svetu.\nPrivučeni reklamom, ljudi često kupuju preparate za koje veruju da će im rešiti problem. Međutim, takvi proizvodi, najčešće ne daju obećani efekat, javlja RTS.\nPre nego što stigne do pacijenta svaki lek prolazi strogu kontrolu kvaliteta, efikasnosti i bezbednosti. Prema pravilniku o oglašavanju mogu se reklamirati samo lekovi koji se kupuju bez recepta, i to po strogo predviđenim pravilima, kažu u Agenciji za lekove.\nDirektorka Agencije za lekove i medicionska sredstva Tatjana Šipetić kaže da se mora voditi računa da je informacija tačna i da se pacijent koji će koristi lek ne sme dovoditi u zabludu.\n"U reklami ne smete da koristite decu, da ih navedete da oni sami mogu da ga koriste", naglašava Šipetićeva.\nIako ne prolaze tako strogu kontrolu, da bi se našli u prodaji dijetetski proizvodi moraju da budu upisani u bazu podataka Ministarstva zdravlja.\nFarmaceut Vukosava Stevanović kaže da se za dijetetske proizvode uzima samo dokumentacija, a niko ne proverava sastav proizvoda.\n"Uzima se samo dokumentacija kojom proizvođač garantuje da su sastojci unutra. Njihova kontrola se sprovodi metodom slučajnog izbora iz prometa", kaže Stevanovićeva.\nZa razliku od bogatih zemalja koje sprovode česte kontrole tržišta, kod nas su one mnogo ređe, pa se dešava da se prodaju i proizvodi štetni po zdravlje.\n"Ono što se nikako ne bi smeli da budu u prometu, a nalaze su proizvodi koloidnog srebra ili nano srebra, oni su pravilnikom o dijetetskim proizvodima zabranjeni u prometu u svetu", naglašava Stevanovićeva.


Evo ko sve dolazi na inauguraciju predsednika Vučića\nM. D. 21. juna 2017. 08:45\nPredsednik Srbije Aleksandar Vučić rekao je da će izuzetno veliki broj zvaničnika iz sveta doći na njegovu inauguraciju u petak, što, kako kaže, pokazuje koliko poštovanje uživa Srbija.\nOn je naveo da će doći predsednik Slovenije Borut Pahor, predsednica Hrvatske Kolinda Grabar Kitarović, sva tri člana Predsedništva BiH, predsednik RS Milorad Dodik, premijerka Željka Cvijanović, predsednik Saveta ministara BiH Denis Zvizdić.\nTakođe, očekuje se dolazak predsednika Crne Gore Filipa Vujanovića, Makedonije Đorđa Ivanova, možda i premijera Zorana Zaeva.\nZa premijera Albanije Edija Ramu kaže da neće moći da dođe zbog izbora.\n„Očekujem austrijskog kancelara Kristijana Kerna, premijera Mađarske Viktora Orbana, potpredsednika Bugarske, predstavnika Rumunije… Kina šalje potpredsednika Svenarodnog kineskog kongresa što predsednik Sji inače ne čini, Moskva Dimitrija Rogozina, a dolazi i blizak saradnik beloruskog predsednika Aleksandra Lukašenka“, rekao je Vučić sinoć za RTS.\nBrojni predsednici parlamenata takođe će biti gosti Beograda, a na pitanje koga šalje Nemačka, Vučić kaže: „Angela Merkel i Frank Valter Štajnamajer šalju kao svog izaslanika bivšeg kancelara Gerharda Šredera, što je ogromna čast za jednu zemlju.“\nKako je dodao, u Beograd dolazi i šeik UAE Bin Zajed, a o kakvoj uticajnoj figuri u svetu se radi govori to što se on već nekoliko puta sastao sa Trampom, a sa Putinom pet-šest puta ove godine.\nOčekuju se i premijer Grčke Aleksis Cipras, ministarka odbrane Italije, šefovi diplomatija mnogih zemalja…, komesar za proširenje Johanes Han..\n„To govori sve o Srbiji. Neverovatno je kakvo poštovanje Srbija dobija time. Biće to izvanredan dan za Srbiju. To pokazuje kako se rad, trud i marljivost naroda isplati, a kako očuvanje teritorijalnog integriteta i suverenita može da dodnese prave rezulatet“, zaključio je on.\nI svi bivši srpski predsednici su dobili poziv, neki će doći, neki ne, kaže Vučić, navodeći da misli da će Vojislav Koštunica biti odustan, da je pozvao i Borisava Jovića, Milana Milutinovića…\nEnigma posete: Zašto je izostao ključni predlog Beograda…


Mandić oštro o Krivokapiću: Više ništa nije isto – Studio B\nMandić oštro o Krivokapiću: Više ništa nije isto Tanjug\nObjavljeno: 29.10.2020. 18:45 Izmenjeno: 29.10.2020. 18:45\nJedan od lidera Demokratskog fronta Andrija Mandić oštro je reagovao na izjavu mandatara Zdravka Krivokapića da bi „vlada imala niži nivo reputacije ako bi u njoj bila trojica lidera tog saveza“\nKrivokapić je za najnoviji broj beogradskog Nedeljnika rekao i da vlada sa političkim liderima Mandićem, Milanom Kneževićem i Nebojšom Medojevićem, „ne bi bila svesrdno prihvaćena od relevantnih međunarodnih institucija“.\nOdgovarajući na pitanje zašto je ta priča o liderima toliko biitna, Krivokapić je rekao da svi u Crnoj Gori znaju da njega nije za nosioca liste postavio Andrija Mandić, zbog čega kaže da nema obavezu ni prema jednom političkom lideru, niti prema bilo kome.\nMandić u saopštenju dostavljenom medijima otkriva da je Krivokapić za prvog na listi Za budućnost Crne Gore „došao kao predlog više crkvene jerarhije“.\nTo je, ističe, bio uslov da Crkva podrži listu okupljenu oko Demokratskog fronta.\n“Ako želite našu podršku, rekli su mi tada i vladika Joanikije i pop Gojko Perović, ovog melemnog verujućeg čoveka treba da prihvatite na prvo mesto vaše koalicione liste“, naveo je Mandić.\nIako su, kaže, postojale glasine da je Krivokaić osnivač podgoričkog Monitora, kao i član „udruženja profesora pod dirigentskom palicom Miodraga-Miška Perovića, koje se zalagalo za razbijanje državne zajednice sa Srbijom“, DF u to nije poverovao.\nDF je, dodaje, prihvatio sugestiju sveštenstva i da je on, tada uveren u pobedu opozicije, sa prvog mesta na listi, koje po pravilu pripada predsedniku najjače stranke koalicije, otišao na poslednje.\n“Tom mojom odlukom nisu bili zadovoljni mnogi u NSD-u, a posebno naši koalicioni partneri u DF-u“, kaže Mandić i dodaje da ih „taj Krivokapić sada ne poznaje“.\nIstiče i da su ih dobronamerni ljudi uveravali da je „Krivokapić glasač DPS-a“, ali su, kaže, u DF-u izabrali da ipak više veruju sveštenstvu, koje im ga je „toplo preporučilo“.\nMandić kaže da Krivokapića nije poznavao kao i da, iako mandatar ima gotovo 63 godine, tokom svoje dve decenije duge političke karijere nikada nije čuo da je kritikkovao DPS i predsednika te stranke.\n„Međutim, nakon njegovog javnog priznanja u intervjuu Nedeljniku da nije glasao za opoziciju do ovih izbora, mnoge stvari su jasnije, tako da, što se mene tiče, ništa više nije isto“, naveo je Mandić.\nJedan od lidera DF-a i Nove srpske demokratije kaže da Krivokapić ne zna šta je sve učinjeno u kampanji koja je koštala milion i po evra, a koje je neko morao da plati.\n„Oni koji su tražili da (Krivokapić) bude prvi na listi nisu dali jednog centa za kampanju, a jednako su novca uložili u izbornu pobedu i svi oni koji nas vređaju i očekuju da bespogovorno sve predamo onima koji su preko TV-a pratili našu borbu ili sarađivali sa režimom zbog sitnih privilegija“, naveo je Mandić.\nUdaljavajući se od nas, očigledno, kako kaže Mandić, po nečijem nalogu sa strane, mozda tajkuna, CIA-e ili ambasada, Krivokapić se približava onima koji kontrolišu drugu listu.


Značajni resursi za korišćenje energije sunca u Čačku - Ozonpress :: internet portal\nSavremena automatska meteorološka stanica u Čačku, koju je Tehnički fakultet instalirao pre dva meseca u dvorištu Instituta za voćarstvo, ažurira podatke svakog minuta. Pored praćenja standardnih parametara vremenskih prilika precizno meri i potencijale sunčeve energije.\n„Počinjemo da pratimo parametre odnosno resurse solarnog zračenja i broj sati sijanja sunca. Tako da ćemo imati precizne pokazatelje i izračunati opravdanost investicija za dobijanje toplotne i električne energije iz obnovljivih izvora energije“, kaže prof. drSnežana Dragićević, Tehnički fakultet, Čačak.\nIako postoje značajni resursi za korišćenje energije sunca u Čačku i okolini, glavna prepreka za ulaganje u te sisteme, smatraju stručnjaci je skupa oprema. Poslednjih godina instalirano je nekoliko privatnih solarnih elektrana, koje sunčevu energiju pretvaraju u električnu. Ova pametna zgrada na krovu ima solarnu elektranu kapaciteta 50 kilovata.\n„Mi smo napravili ugovor, dvanaestogodišnji ugovor sa Elektroprivredom Srbije da svu proizvedenu električnu energiju plasiramo u elektrodistributivni sistem. Naravno, dobili smo status povlašćenog proizvođača električne energije gde se po posebnoj tarifi, gde gledano kroz finansijsku prizmu novca, električna energija plasira u distributivnu mrežu“, kaže Dejan Jovašević,“Elektrovat“, Čačak.\nČačanski kraj najviši koristi obnovljivu energiju za proizvodnju struje iz dve hidroelektrane na Zapadnoj Moravi u Međuvršju i Ovčar Banji ukupne snage 17 megavata. Gradska uprava još uvek ne subvencioniše ulaganje u sisteme obnovljivih izvora energije.\n„U narednom periodu grad možda razmišlja da daje određene podsticaje kada su u pitanju fizička lica kroz neke možda odrežene olakšice. Zaduživanje građana po tom osnovu, ko želi znači da energetski postigne tu veću uštedu u svojoj kući, da možda grad pomogne u nekom subvencionisanju za kredite koje bi uzimali od poslovnih banaka, ali to je tek još u začetku“, kaže Mirjana Đoković, pomoćnik gradonačelnika Čačka.\nZa grejanje tokom zime poraslo je interesovanje građana za korišćenje toplotnih pumpi, kao još jednog vida ekološki čiste enrgije. I upravo je Gradska uprava uvela ovakve grejne sisteme u nekoliko škola i javnih ustanova, čime su ostvarene značajne energetske i finansijske uštede.\nЕро соног свијета 14/08/2017 u 18:43 Odgovorite\nСунце сија,ветар дува моја мала овце чува песму пева мој драгане проси ме од нане.Протећи ће овде још доста воде Моравом и Сунашце сијати вековима.Да нису наши очеви крвавим знојемсаградили те две хидроелектране тих тешких послератних година такорећи ниодчега.Треба да се стидимо сени наших отаца шта то ми остависмо нашем потомству.


Vesti online / Slobodno Vreme / Putovanja / Znate li zašto avioni lete tako visoko?\nNe postoji maksimalna visina za letenje, ali motori teže rade, kako opada nivo kiseonika, a otežava se komunikacija sa zemljom.\nRekordnu visinu postigao je pilot Aleksandar Fedotov u sovjetskom MIG-25M 1997. godine koji je dostigao visinu od 37.649 metara.\nVisina na kojoj leti većina aviona je 10.000 metara, a u slučaju letenja važi pravilo što više to bolje. Naime, jedan od glavnih razloga zbog kojih avioni lete tako visoko je taj što je u višim slojevima atmosfere vazduh razređeniji, zbog čega je let lakši, brži i ekonomičniji.\nIdealna visina kreće se od 10 do 13 hiljada metara. Više od toga, kiseonika je premalo da podstakne sagorevanje u motorima, a niže je vazdušni otpor veći.\nTeoretski, u energetskom smislu, najefikasnije bi bilo da avion neprekidno ide uzlazno na više nadmorske visine, nego da se održava na, recimo, 10.000 metara, pošto se težina letelice smanjuje zbog trošenja goriva i razređivanja vazduha.\n- Svaka letelica ima optimalnu visinu letenja - objašnjava Piter Teri, koji je već 30 godina pilot komercijalnih letova.\nKonkord je leteo na mnogo većim visinama - od 15 do 18 hiljada metara, gde nijedna druga letelica nije. Na tako velikim visinama letelice zaobilaze i vremenske neprilike. Troposfera, odnosno atmosferski sloj najbliži tlu, beleži najviše meteoroloških fenomena, a letelicama najviše odgovara stratosfera.\nU višim delovima atmosfere takođe se izbegavaju druge letelice poput helikoptera i lakih aviona, ptica i insekata. Pored svega toga, prednost visokog letenja je u tome što na visini od 13.000 metara u slučaju nekog kvara, pilot ima mnogo više vremena da reši problem. Možda zvuči nelogično, ali postoji mogućnost da avion sleti bezbedno, čak i ako oba motora otkažu.\nPUTOVANJA Koji ljudi su najgori saputnici u avionu?\nPUTOVANJA Ovo bi moglo da spasi živote putnika, ali ga aviokompanije ne žele


Tumba sve pogodio, minijature za fudbalske udžbenike - NOVA portal\nFudbal Autor:Spasoje Veselinović09. okt. 202015:04\nUtakmice protiv Rusije i Turske u Ligi nacija su jasno pokazale pravac u kom reprezentacija Srbije želi da igra protiv Norveške, u prvom meču baraža za plasman na Evropsko prvenstvo.\nI to je moglo da bude jasno svakome ko je iole pažljivo pratio te duele koje je selektor Ljubiša Tumbaković iskoristio kako bi video sa čime raspolaže i pronađe najbolji recept za megdan u Oslu.\nMnogo polemika je bilo u tim danima o tome kakvu formaciju će iskusni stručnjak izvesti na teren.\nSelektor je pokušao da objasni javnosti da ne robuje brojevima, već da se kroz svoju karijeru vodio principom fluidnog fudbala, u kom ne postoje nužno zacementirane pozicije igrača.\nNešto stariji ljubitelji najvažnije sporedne stvari na svetu se sećaju njegovog Partizana, koji je umeo da zaigra sa trojicom klasičnih štopera, četvoricom defanzivno orijentisanih veznih fudbalera ili sa nekoliko kreativaca.\nI sve je uglavnom zavisilo od toga koji protivnik se nalazi na drugoj strani, što je određivalo i način na koji se pristupa utakmici.\nTumbaković je, preuzevši nacionalnu selekciju, isticao i da mu je cilj da prekopira uloge igrača iz njihovih klubova, čime bi nadomestio nedostatak vremena za treninge i uigravanje.\nJasan i jednostavan princip koji dovodi do rezultata, pogotovo u modernom fudbalu u kom postoji „mali milion“ pozicija i tipova igrača koje je gotovo nemoguće nasvesti na promenu stečenih automatizama i navika, potvrđivanih svakodnevno na treninzima i utakmicama u klubovima.\nJeste je Srbija sedam meseci, kako je rekao Tumbaković, pripremala za utakmicu sa Norveškom, ali je realno da je prava priprema trajala tek od „septembarskog roka“, kada je selektor konačno odlučio da implemetira sve svoje ideje.\nTrojica igrača u poslednjoj liniji, dva krilna beka – to je bio recept uz koji je Srbija uspela da se plasira na Svetsko prvenstvo pod vođstvom Slavoljuba Muslina jer je to bila jedina moguća opcija za srpski tim, uzimajući u obzir igrače koje ima na raspolaganju.\nDa li je trebalo na silu gurati priču o četvorici pozadi i eksperimentisati sa nekakvim iznuđenim rešenjem na pozicijama levog i desnog beka ili jednostavno prilagoditi stvari i omogućiti Srbiji da na najbolji mogući način iskoristi kvalitete, na primer Darka Lazovića, koji igra briljantno u Italiji ili Filipa Kostića, vedete Frankfurta.\nBilo je predivno gledati kako Lazović lomata levog beka Norveške Haitama Alesamija, čoveka koji nema klub, ni takmičarski ritam, pa su ga Tumbaković i njegov stručni štab potpuno jasno okarakterisali kao najslabiju kariku u protivničkom timu.\nNjegov kolega Lars Lagerbak je pokušao da „duplira“ levi bok Stefanom Johansenom, prevashodno veznim fudbalerom, ali su Lazović i Dušan Tadić suvereno zavladali linijom i konstantno kreirali šanse.\nVeliko iznenađenje je bilo ubacivanje debitanta Mihaila Ristića u startnu postavu, posle povrede Kostića koja ga je udaljila iz tima, a sve zbog ranijih iskustava sa početnicima koja nikako nisu bila pozitivna.\nNekadašnji zadnji vezni Crvene zvezde je još u klubu iz Ljutice Bogdana premeštan na poziciju levog beka, a u poslednjim godinama je objedinio te dve pozicije igrajući za Monpelje, postavši klasični levi vezni fudbaler kakvih nema mnogo u modernom fudbalu.\nJeste trema tresla mladog fudbalera, jeste na kraju bio i najgore ocenjeni igrač srpskog tima, ali je svoj posao uradio na najbolji mogući način, uprkos činjenici što je čak 60 minuta odigrao sa žutim kartonom.\nVrline koje treba da ima defanzivno orijentisani levi bek, uz godinama utreniravanu agresivnost neophodnu za zadnjeg veznog, doneli su idealnu kombinaciju veština za zaustavljanje Martina Edegora, čija kretnja na terenu jasno govori o tome da nije mogao preko Ristića, već da je bio primoran da ulazi u sredinu, gde ga je čekao Nemanja Gudelj.\nMnogo polemika je bilo i o tome ko će činiti tandem defanzivnih veznih igrača, s obzirom na to da se Nemanja Matić oprostio, kao i da je Luka Milivojević propustio prethodne dve utakmice.\nU duelima sa Rusijom i Turskom Tumbaković je uigravao Gudelja i Nemanju Maksimovića, u različitim utakmicama im je menjao zaduženja, te isprobavao kome više odgovara da bude bliži odbrani, a ko je sposobniji za davanje tempa napadu.\nDok je Gudelj „hapsio“ Edegora i branio prostor iza linije koja razdvaja polovine terena, presekao dve lopte, triput otklonio opasnost Maksimović je pokušavao da učestvuje u napadu, distribuirajući loptu ka Lazoviću i Tadiću uz 93 odsto uspešnosti u dodavanjima.\nPrepustio je svoje mesto Milivojeviću koji je i sam rekao da je od Tumbakovića dobio specijalni zadatak, jednako kao i strelac dva gola, Sergej Milinković-Savić.\nPolemika je bilo i o tome, zašto njih dvojica nisu starteri… Odgovore je dao rezultat, Milivojević je uneo iskustvo, a Sergej energiju sa kojom vremešni i umorni defanzivci Norveške, pritom i vrlo skloni kiksevima, nisu uspeli da se izbore.\nPrednost u odnosu na fudbalera Lacija dobio je Filip Đuričić, momak koji je zbunio i UEFA, pa ga je njena služba okarakterisala kao drugog špica, što nikako nije bio slučaj.\nFudbaler Sasuola je u utakmici protiv Rusije bio izmena Milinković-Saviću i već tada je pokazao da je veoma upotrebljiv na poziciji polušpica, što zbog svojih briljantnih tehničkih mogućnosti, što zbog osećaja da pronalazi prazan prostor i ubacuje se iza leđa i veznim i odbrambenim fudbalerima protivnika.\nTumbaković je verovatno pronašao idealan način za korišćenje te dvojice fudbalera, a sve uz obzir da se Tadiću ostavi dovoljan prostor za igru i kreaciju sa desnog boka i iz dela terena oko desnog roglja kaznenog prostora.\nO Aleksandru Mitroviću već i ne treba trošiti reči, osim što mu nije pošlo za nogom da realizuje zicer, imao je asistenciju, gomilu duela sa štoperima Norveške, ali i dva iznuđena auta u 121. minutu koji su sprečili Norvežane da krenu u poslednje napade.\nKad smo kod Mitrovića, vratiti za trenutak u odbranu i konstatovati da je Stefan imao fantastičan povratnički nastup i da je Tumbaković i to pogodio, dodelivši poverenje kapitenu Strazbura.\nOn je zaigrao na svojoj poziciji, takozvanog libera, pratio je u stopu i Erlinga Holana i Aleksa Serlota, te bio korektor u odbrani kada god je bilo potrebe za tim.\nTumbaković je na taj način rešio goruće pitanje srednjeg u odbrani, pošto se na tom mestu prethodno nisu snašli ni Nikola Maksimović ni Aleksandar Kolarov, koga je vratio na mesto bliže aut-liniji i postavio ga na njemu trenutno omiljeno radno mesto.\nO Nikoli Milenkoviću takođe nema potrebe pisati previše, momak iz Fjorentine je prava stena od koje je tandem napadača Norveške bežao i težište igre pokušavao da prenese na levu stranu.\nTu se dogodila i jedina greška, ali ona koja je mogla fatalno da košta Srbiju, pošto je Matijasu Normanu dopušteno da se prošeta, stigne na ivicu kaznenog prostora i da šutira pravo u gol Predraga Rajkovića koji nije mogao ništa da uradi.\nTakva situacija, samo sa desne strane, dogodila se u utakmici protiv Rusije, kada je nedostajala komunikacija između beka, zadnjeg veznog i štopera, što nije nemoguće da se dogodi, baš iz onog razloga navedenog na početku teksta, manjka vremena za treninge i stvaranje potpune hemije u ekipi, što je proces za koji je neophodno da tim bude stalan, na okupu i bez velikih promena.\nTumbaković je sve pogodio protiv Norveške, protivnik je briljantno skautiran, o čemu svedoči i podatak da je Holan, kao najopasniji napadač, imao samo 25 kontakata sa loptom, te samo devet uspešnih dodavanja, što je gotovo dvostruko manje od njegovog proseka.\nZa dalje – principi se znaju, ideja je tu, borbenost, voljni momenat i takmičarski moral su demonstrirani, a na stručnom štabu je sada još samo jedan zadatak, da ne dozvoli svojim momcima da polete, već da im se ukaže na to da ništa još nije urađeno, te da je pred njima još jedan težak zadatak, neprijatna Škotska koja ne zna mnogo fudbala, ali ume da zagorča život čak i najvećim majstorima.\nDarko LazovićEvropsko prvenstvoFilip ĐuričićLjubiša TumbakovićMihailo RistićNorveškaReprezentacijaSergej Milinković-SavićSrbijaStefan Mitrović


Konkurs za Nagradu za crtež „Vladimir Veličković” – Fakultet savremenih umetnosti\nKonkurs za Nagradu za crtež „Vladimir Veličković”\ndragana.lajsic / / Konkursi / 8. 04. 2022.\nFondacija „Vladimir Veličković” i ove godine organizuje dodelu Nagrade za crtež „Vladimir Veličković” u saradnji sa Galerijom „Haos” – Fondacija za crtež, pod pokroviteljstvom Srpske akademije nauka i umetnosti.\nNa učešće u konkursu su pozvani svi mladi vizuelni stvaraoci do 40 godina. Potrebno je da svoje portfolije i/ili originalne crteže manjih formata donesete u Galeriju „Haos” (Dositejeva 3). To možete uraditi svakog dana, osim nedelje, u terminu od 12 do 20 časova. Konkurs je otvoren od 5. do 15. aprila.\nPobednike čeka samostalna izložba\nŽiri, u čijem su sastavu akademik Dušan Otašević, istoričarke umetnosti Ana Ereš i Borka Božović, kao i sinovi Vladimira Veličkovića, Vuk Vidor i Marko Velk, zasedaće sredinom aprila i proglasiti pobednika ili više njih.\nSamostalna izložba nagrađenog/-ih laureata, shodno uspostavljenoj tradiciji, biće realizovana u decembru ove godine u prostoru Galerije „Haos”. Ukoliko laureati žele samostalnu prezentaciju u rezervisanom terminu, pre toga će morati da potpišu ugovor sa Galerijom „Haos”.\nVladimir Veličković (1935–2019), velikan srpskog i svetskog slikarstva\nVladimir Veličković bio je legendarni slikar, član Srpske akademije nauka i umetnosti i francuske Akademije lepih umetnosti. Na Fakultetu savremenih umetnosti bio je angažovan od 2006. godine pa sve do smrti. Kao jedan od najistaknutijih profesora, izveo je brojne generacije uspešnih studenata, među kojima i pet doktoranada. Da bi pomogao mladim umetnicima u Srbiji, osnovao je Fondaciju „Vladimir Veličković”, koja dodeljuje nagrade najboljim mladim umetnicima iz oblasti likovne umetnosti.


Početna Akteri Nenad Popović\nStranka: Srpska narodna partija\nDiplomirao je na Mašinskom fakultetu u Beogradu, a magistrirao i doktorirao na ekonomskim naukama u Moskvi, navodi se u zvaničnoj biografiji na sajtu njegove stranke. Popović je 1992. godine, neposredno po zaršetku studija, dobio posao u Moskvi, u švajcarskoj kompaniji "Euromin", gde se bavio trgovinom proizvoda obojene i crne metalurgije do 1994. godine. Te godine osniva sopstvenu kompaniju, koja će prerasti u ABS Holdings. U sastavu ABS Holdingsa je 10 fabrika proizvođača elektroenergetske opreme u Rusiji i šest u Srbiji. U svojoj akademskoj karijeri, dr Popović je u oblasti ekonomije objavio dve knjige i preko 40 naučnih radova, a od 2000. godine na Univerzitetu Lomonosov predaje osnove globalnih korporacija.


Đurić: Obradović napao srpski narod i Narodnu skupštinu - Radio televizija Pančevo\n8. maja 2020. 0197\nPotpredsednik Srpske napredne stranke Marko Đurić upozorio je danas da Boško Obradović i “fašistička falanga” Saveza za Srbiju nisu danas napali samo određene narodne poslanike po imenu i prezimenu, već srpski narod i Skupštinu Srbije.\n“Oni su napali narod Srbije kao nosioca suvereniteta u našsoj zemlji, koji je svoje izabrane predstavnike delegirao da ga predstavljaju u Narodnoj skupštini, i napao je na najvišu izabranu instiituciju demokratije u Srbiji, a to je Narodna skupština”, rekao je Đurić, prenosti TV Most. Obradović je, prema Đurićevim rečima, to je učinio upravo na dan kada veliki deo Evrope obeležava pobedu nad fašizmom, dok se drugi deo Evrope sprema da sutradan obeleži pobedu nad fašizmom, pokazujući nažalost da fašističke metode delovanja kod pojedinih političara još uvek nisu odbačene.\n“Sasvim sigurno da javnost u Srbiji, srpski narod i državne institucije Srbije jesu spremni da ovoj vrsti političkog fašizma zadaju zakonit i odlučan udarac, udarac sile zakona i udarac snage narodne volje koja se pokazuje na izborima. Uveren sam da neće dugo proći pre nego što Boško Obradović silom narodne volje dobije konačni odgovor na svoje fašističko divljanje. Do tada pozdravljam vas tradicionalnim srpskim pozdravom: smrt fašizmu”, rekao je Đurić.\nPredsednik Vučić: Batinanje i nasilje nisu politika, naša deca to ne smeju da nauče


DELA PAJE JOVANOVIĆA U SANU - KULTIM - književnost, poezija, stvaralaštvo, kultura\nDELA PAJE JOVANOVIĆA U SANU\nStopedeset godina od rođenja Paje Jovanovića, jednog od zapaženijh srpskih slikara obeležava se izložbom u galeriji SANU. Izložbu otvorio ministar Nebojša Bradić. Pokrovitelj priredbe Ministarstvo kulture Srbije.\nU galeriji Srpske akademije nauka i umetnosti otvorena je izložba slika Pavla – Paje Jovanovića, povodom 150. godišnjice od rođenja tog velikog umetnika.\nIzložbu je, pred mnogobrojnom publikom, otvorio ministar kulture Srbije Nebojša Bradić.\n„Govori se da je Dositej Obradović doneo Evropu u Srbiju, da je Vuk Karadžić Srbiju odneo u Evropu, a Paja Jovanović je bio i u Srbiji i u Evropi i to je ono što je važno u tumačenju njegovog dela“, kazao je ministar istakavši da je Jovanović svojim vrhunskim delima prevazilazio pojedinačno i opšte i da je na taj način došao do univerzalnog.\nBradić je podsetio da je Jovanović jedan od najuglednijih srpskih slikara, koji je još kao student na Bečkoj akademiji umetnosti dobio brojne nagrade koje su mu otvorile vrata ka evropskoj umetničkoj sceni i da njegovo slikarstvo na poseban način predstavlja Srbiju.\nJovanović je bio svuda prisutan, od Minhena, Beča, Pariza, Budimpešte, do Beograda, kazao je Bradić, napomenuvši da se govorilo da je umetnik jednu sliku počinjao u jednoj prestonici, završavao je u drugoj, izlagao u trećoj, a prodavao u četvrtoj.\nNa izložbi pod nazivom „Paja Jovanović/Paul Joanowitch“ predstavljeno je 97 dela nastalih u rasponu više od pet decenija umetnikovog života.\nPostavku čine, pored najpoznatijih Jovanovićevih dela, i ona koja su malo poznata široj javnosti, a koncept je da svaku sliku prati skica, kroki ili mala studija koja je prethodila nastanku konačnog dela. Kroz taj proces se vidi studioznost i posvećenost autora, što ovu izložbu čini posebnom.\nNa izložbi su prezentovane četiri ključne teme slikarevog opusa: žanr kompozicije – između Balkana i Orijenta, istorijsko slikarstvo, portreti i religiozno slikarstvo, u izbor su uključena dobro poznata i čuvena ostvarenja nastala za izlaganje, ali i pojedine slike nastale u Jovanovićevoj privatnoj sferi, na osnovu kojih se okriva da su neke velike teme bile i predmet njegovog intimnog promišljanja.\nPostavku prati studijski katalog čiji je autor dr Miroslav Dimitrijević. Izložena dela su iz zbirki Narodnog muzeja u Beogradu, Muzeja grada Beograda, Galerije Matice srpske u Novom Sadu, Umetničke zbirke SANU, Narodnog muzeja Pančevo, Narodnog muzeja u Zrenjaninu, Zadužbine kralja Petra I na Oplencu, Istorijskog muzeja Srbije i iz privatnog vlasništva.\nIzložba je otvorena do 21. februara 2010. godine, a tokom njenog trajanja biće organizovani različiti programi namenjeni publici svih generacija – predavanja, stručna vođenja, projekcije filmova i aktivnosti Dečijeg kluba Narodnog muzeja.\nObeležavanje jubileja ovog velikog slikara odvija se pod pokroviteljstvom Ministarstva kulture.\nPrevPrethodnaBARILI NAJBOLJI ON – LAJN PROJEKAT\nSledećaIZLOŽBA LIČNIH PREDMETA VOJVODE PUTNIKANext


Pripadnik snaga lojalnih sirijskom predsedniku Bašaru al Asadu stoji sa civilom na ruševinama Karlton hotela u delu Alepa koji kontroliše vlada, 17. decembra 2016. (REUTERS/Omar Sanadiki)\nSirijska vlada i nekoliko pobunjeničkih grupa dogovorili su primirje koje bi trebalo da stupi na snagu u petak.\nKao i u slučajevima prethodnih prekida borbi, dogovor obuhvata sirijsku vojsku i opozicione pobunjenike, ali ne i militantne grupe kao što je Islamska država.\nRusija, koja podržava sirijskog predsednika Bašara al Asada i Turska, koja podržava pobunjeničke grupe, rekle su da će garantovati primirje.\nAko prekid vatre bude ispoštovan, novi mirovni pregovori biće održani narednog meseca u prestonici Kazahstana, Astani.\nRuski predsednik Vladimir Putin rekao je u četvrtak da je primirje "krhko", ali da ga podržavaju sirijska vlada i "glavne snage naoružane opozicije".\n"Postignuti sporazumi su naravno krhki i potrebna im je zasebna pažnja da bi bili očuvani i sprovedeni. Međutim, svakako je reč o značajnom rezultatu našeg zajedničkog rada", rekao je Putin na sastanku vladinog kabineta.\nSirijska glavna opoziciona grupa, Sirijska nacionalna koalicija, potvrdila je da će da poštuje primirje, ali i najavila da će uzvratiti na eventualne napade.\nAhrar al-Šam and Džaiš al-Islam, dve islamističke pobunjeničke grupe, takođe će poštovati prekid vatre, saopštilo je rusko Ministarstvo odbrane.\nMeđutim, Slobodna sirijska vojska, labavi savez pobunjeničkih grupa koji podržavaju Ankara i Vašington, navela je da primirje ne obuhvata Islamsku državu ili miliciju sirijskih Kurda.\n"Moj odgovor je jasan. Ovo je sporazum opozicije i režima", istakao je portparol Slobodne sirijske vojska Osama Abu Zaid.\nIzaslanik Ujedinjenih nacija za Siriju Stefan de Mistura pozdravio je primirje koje će, kako je naveo u saopštenju, sačuvati ljudske živote, omogućiti dostavu humanitarne pomoći širom Sirije i otvoriti put za produktivne razgovore u Astani.\nMoskva i Ankara bile su angaživane u intenzivnim pregovorima tokom poslednje dve nedelje. Ranije ovog meseca, dve strane posredovale su u postizanju sporazuma prekidu vatre i evakuaciji izbeglica iz pobunjeničke enklave u sirijskom gradu Alepu.\nSirijsci evakuisani iz sirijskog grada Alepa tokom prekida vatre stižu u izbeglički kamp u Rashidinu, pored Idliba u Siriji 20. decembra 2016.\nProtekle sedmice, turski, iranski i ruski ministri spoljnih poslova sastali su se u Moskvi kako bi razgovarali o Siriji. Ministar spoljnih poslova Turske, Melvut Čavašoglu, rekao je da je dva puta tokom ove nedelje razgovarao telefonom sa ruskim kolegom Sergejom Lavrovom.\nArhiva - Ruski ministar inostranih poslova Sergej Lavrov, u sredini, gestikulira tokom razgovora sa turskim ministrom inostranih poslova Melvutom Čavašogrluom (desno, okrenut leđima) i iranskim ministrom spoljnih poslova Muhamedom Džavadom Zarifom (levo, okrenut leđima) u Moskvi, u Rusiji\nRusija i Turska podržavaju suprotstavljene strane u građanskom ratu u Siriji, ali analitičari kažu da su obe strane došle do tačke priznavanja jedna drugoj važnosti u rešavanju konflikta. "Ti napori su značajni, ali ono što će zaista odrediti koliko su zaista važni biće rezultat koji donesu", upozorava politički kolumnista Semi Idiz sa Al Monitor vebsajta. "Videli smo da po evakuaciji iz Alepa da je to dalo neke rezultate. Ukoliko prekid vatre bude sproveden, to će postati vrlo važan diplomatski put za Siriju".\nViši diplomatski zvaničnik Turske, koji je insistirao na anonimnosti, potvrdio je da Ankara održava sastanke sa predstavnicima sirijskih pobunjenika. Zvaničnik sirijskih pobunjenika, koga je citirala novinska agencija, rekao je da se očekuje da se ti sastanci nastave narednih dana.\nAnkara i Moskva saopštile su da terorističke grupe neće biti pokrivene bilo kakvim prekidom vatre, a analitičari upozoravaju da potencijalni kamen spoticanja ostaje nad određivanjem pitanja koje se pobunjeničke grupe smatraju terorističkim organizacijama.\n"Postoje definicije koje se ne podudaraju. Rusija nije otvoreno označila sirijske Kurde u YPG kao terorističku organizaciju, a njih Turska zove teroristima", kaže kolumnista Idiz. "Sa druge strane, postoje stalni navodi da Turska ima neku vrstu veze sa grupama koje Rusija smatra terorističkim organizacijama".\nArhiva - Kurdske žene borci iz Jedinice za narodnu zaštitu (YPG), koja operiše u severnoj provinciji Raga, Sirija, 27. maj 2016.\nUloga sirijskog predsednika Bašara al Asada takođe izgleda kao prepreka. "Ceo svet zna da politička tranzicija tamo nije moguća sa Asadom", rekao je Čavašoglu. "Takođe svi znamo da je nemoguće da se ti ljudi ujedine pod Asadom". Ta izjava je u direktnom nesaglasju sa Moskvom, koja insistira da narod Sirije treba da odluči ko će vladati.\nU utorak, Lavrov je rekao da su se Rusija, Iran i Turska dogovorili da je prioritet u Siriji borba protiv terorizma, a ne uklanjanje Asadovog režima.\nAnkara je sugerisala da, ukoliko se prekid vatre u Siriji održi, sirijska vlada i opozicione grupe treba da budu prisutne na sastanku zakazanom za sledeći mesec u glavnom gradu Kazahstana, Astani, zajedno sa Rusijom, Iranom i Turskom.\nPredsednik Turske Tajip Erdogan, podržavajući u utorak sastanak u Kazahstanu, umanjio je značaj napora Ujedinjenih nacija u Ženevi. "Nažalost, Ženeva se pokazala praznom. Koliko su sastanaka održali? I nikakav rezultat nije postignut", rekao je Erdogan.\nVašington je takođe ostavljen po strani. Iako su Turska i Sjedinjene Države saveznice unutar NATO-a, razlike oko rata u Siriji narušile su odnose. Erdogan je u utorak optužio Vašington da naoružava Islamsku državu. "Smešno", bio je odgovor portparola američkog Stejt dipartmenta Marka Tonera na ove optužbe.\nU sredu, ambasada SAD u Ankari izdala je saopštenje u kome odbacuju optužbe. "Vlada Sjedinjenih Država ne podržava Daeš", saopštila je ambasada, koristeći arapsku reč za Islamsku državu. Sjedinjene Države "nisu stvorile niti podržavale Daeš ni u prošlosti. Navodi da Sjedinjene Države podržavaju Daeš nisu istiniti".


Košarka - Novi poraz košarkaša „Tamiša“\nNapisano u kategoriji Košarka, 14 decembra, 2015\nKošarkaši „Tamiša“ poraženi su u utakmici 12.kola Košarkaške lige Srbije na gostovanju ekipi „Beovuka 72“ rezultatom 76:74 (21:15, 23:21, 16:22, 16:16 ). U jednoj borbenoj i prilično izjednačenoj utakmici Pančevci su ponovo poklekli u neizvesnoj završnici, u kojoj Dušan Milošević nije uspeo da iskoristi napad za produžetak.\nTokom većeg dela meča domaća ekipa održavala je blagu rezultatsku prednost, koja jeu finišu prvog poluvremena iznosila maksimalnih deset poena. Pančevci su u nastavku, uprkos veoma slabim procentima šuta( svega 36% ubačenih šuteva iz igre i čak 13 promašenih penala), konstantno disali za vrat protivniku, na osam minuta pre kraja stigli i do egala, ali nikako nisu uspevali da prestignu njihovu prednost i preuzmu kontrolu nad utakmicom. U poslednja dva minuta meča Beograđani su ušli sa prednošću od 72:66, ali je „Tamiš“ zahvaljujući izgubljenim loptama domaćina, kao i promašenim slobodnim bacanjima došao u situaciju da možda reši ovaj meč u svoju korist. Ipak pokušaj Dušana Miloševića za izjednačenje, posle prodora, je izblokiran pa je „Tamiš“ zabeležio drugi uzastopni poraz.\nNajefikasniji igrač u redovima „Tamiša“ bio je Dušan Milošević sa 22 poena, sledio ga je Nikola Vujović sa 17 (7sk), a dvocifren je još bio i Ivan Smiljanić sa 13 poena. U pobedničkoj ekipi čak petorica igrača zabeležila su dvocifren učinak. Najzapaženiji je bio Stefan Fundić koji je uz 14 poena upisao i 13 skokova za svega 15 minuta na parketu, poen više od njega upisao je Nemanja Vučićević. Dvocifreni su još bili Vuk Đorđević i Jagoš Matišajević sa po 11 poena kao i Luka Maksimović sa 10.\n„Što se tiče pristupa igri i borbenosti apsolutno nemam šta da zamerim svojoj ekipi. Stvarno su odigrali muški, dobro odgovorili na veoma grubu igru domaćina, dali sve od sebe ali na kraju je nedostajalo i malo sreće. Jedino što mogu da zamerim igračima je način na koji su finiširali prvo poluvreme, gde smo imali dosta propusta u odbrani i promašili sedam-osam penala od ukupno 11 koliko smo promašili u prvih 20 minuta. Tu je domaćin napravio nešto opipljiviju prednost koju smo mi jurili i stizali u nastavku meča ali nažalost nismo uspeli da je prestignemo. Ekipa „Beovuka“ je poznata kao ekipa koja igra veoma agresivno i grubo što im je na ovom meču sudija Nešković u velikoj meri dozvolio i tolerisao, otuda ovi naši slabi procenti šuta. Na kraju smo imali šansu da izborimo produžetak, međutim pokušaj Dušana Miloševića je izblokiran. Generalno ne mogu da budem nezadovoljan prikazanim i nadam se da ćemo ovakav pristup imati i u narednim mečevima“\n– izjava je trenera „Tamiša“ Bojana Jovičića.\nPosle 12 odigranih utakmica ekipa „Tamiša“ nalazi se na 11. poziciji na tabeli sa skorom od četiri pobede i osam poraza. U narednom kolu u Hali sportova na Strelištu, u petak od 18h, gostovaće ekipa OKK „Beograda“.


KO ĆE SADA DA NAS VOZI, SRPSKI ŠOFERI BEŽE U EVROPU\nDosad otišlo 5.000 vozača, zarađuju i po 3.000 evra mesečno\nZa volanom autobusa i kamiona u proseku sede vozači koji proslavljaju 55. rođendan.\nU poslednjih nekoliko godina Srbiju je, prema nezvaničnim procenama, već napustilo više od 5.000 profesionalnih vozača, od kojih je najveći broj posao pronašao u Sloveniji, Hrvatskoj, Nemačkoj i Holandiji.\nProcena Poslovnog udruženja drumskog saobraćaja "Srbijatransport" je da će od Nove godine problem sa nedostatkom kadra biti još izraženiji, jer se očekuje pojednostavljenje procedure za odlazak u EU i građanima trećih zemalja ukoliko su se obrazovali za zanimanja koja su u tim zemljama deficitarna.\n"Srbijatransport" je uputio inicijativu ministarstvima prosvete, saobraćaja i unutrašnjih poslova i Nacionalnoj službi za zapošljavanje. Traže povećanje broja odeljenja u školama koje obrazuju ovaj kadar, prekvalifikaciju za ovo zanimanje i spuštanje starosne granice za vožnju autobusa sa 24 na 21 godinu.\n"Srbijatransport" ukazuju na to da je na problem sa sve manjim brojem profesionalnih vozača uticala i Vojska Srbije, koja od 2007. godine ne obučava vojnike za vozače motornih vozila.\n- Čak je sada uslov budućim vojnicima koji odlaze u auto-jedinice da moraju da imaju položenu C kategoriju, čime sada vojska uzima postojeće vozače, a ne produkuje nove - tvrdi Aleksić. - Zato tražimo da Ministarstvo odbrane razmotri mogućnost formiranja većeg broja auto-jedinica za obuke vozača za C, D i E kategoriju.\n- Iz naše firme je u Hrvatsku, Nemačku i Holandiju otišlo više od 100 vozača ove godine - kaže Mirović. - Problem sa nedostatkom kadra se prvo pojavio u Somboru, Subotici i Novom Sadu, a proširio se na celu zemlju.\nOvde vozači zarađuju od 25.000 do 60.000 dinara, a u inostranstvu ih plaćaju od 1.500, pa čak i do 3.000 evra i zato odlaze.\nU nekim gradovima privatni prevoznici angažuju penzionere da voze za njih u gradskom saobraćaju, jer oni koji su radno sposobni napuštaju zemlju. Neretko se dešava da su prijavljeni na birou kao nezaposleni, a da rade u inostranstvu. Ranije su im tamo tražili da polože licence za Evropu, a sad više ne postavljaju nikakve uslove.\nPoslodavci su za prvih 11 meseci želeli da zaposle 712 vozača teretnjaka, a uspeli su da nađu svega 102 odgovarajuća kandidata. Trenutno na evidenciji ima 318 osoba koje su se obrazovale baš za ovo zanimanje, ali oni očigledno ne zadovoljavaju kriterijume auto-prevoznika koji traže radnike, da li zbog mesta stanovanja, starosti ili zdravstvenih sposobnosti.\nVozača autobusa koji čekaju posao je još manje. Trenutno ih na birou ima oko 80. Poslodavci su ove godine tražili 297, a posao je dobilo svega njih 43. Ovi podaci svedoče da je potreba za vozačima velika, a da kadar koji je na evidenciji uglavnom ne ispunjava uslove koje poslodavci traže.


Почиње кампања 16 дана активизма борбе против насиља над женама | Opština Rudo\nPočinje kampanja 16 dana aktivizma borbe protiv nasilja nad ženama\n25. novembar 2015. 1051 pregleda\nDanas je 25. novembar, dan kojeg su 1999. godine Ujedinjene nacije prihvatile kao Međunarodni dan borbe protiv nasilja nad ženama. Taj je datum odabran u znak sjećanja na sestre Mirabel koje je 25. novembra 1960. godine u Dominikanskoj Republici brutalno ubio tadašnji diktator Truiljo.\nNasilje nad ženama i djevojčicama predstavlja jedan od najraširenijih vidova kršenja ljudskih prava, sa značajnim uticajem na fizičko, psihičko, seksualno i reproduktivno zdravlje. U pitanju je složen i višedimenzionalan društveni problem, koji je i dalje duboko prisutan u našem društvu, a mi nerijetko ostajemo nijemi pred, skoro svakodnevnim novinskim izveštajima o ubijenim, silovanim i zlostavljanim ženama, djevojkama i djevojčicam. Prema podacima posljednjeg istraživanja Rasprostranjenost i karakteristike nasilja prema ženama u Bosni i Hercegovini, 47,3% ispitanih žena u Republici Srpskoj je tokom svog života doživjelo neki oblik nasilja u uzrastu od 15. godina pa na dalje, što predstavlja visok procenat koji govori o razmjerama i težini ovog društvenog problema. Prema podacima ovog istraživanja, kao i zvaničnih podataka, sfera intimnih porodičnih i partnerskih odnosa je i dalje najnesigurnija za žene i djevojčice, jer su počinioci u većini slučajeva njihovi supruzi, očevi, partneri i drugi srodnici i bliska lica. Ovo istraživanje je takođe pokazalo da nasilje ima različite, većinom nevidljive forme, da žrtve nasilja ni same ne prepoznaju različite vrste nasilja, niti sebe kao žrtve, te da veoma slabo poznaju mehanizme zaštite, a još manje im se obraćaju, najčešće zbog manjka povjerenja u subjekte zaštite.\nBez obzira na postignuti napredak u formalnom smislu i definisane politike, i dalje postoje problemi, koji su vezani za njihovu nedosljednu implementaciju i koji predstavljaju prepreke efikasnoj prevenciji nasilja nad ženama. Riječ je najvećim dijelom o preovladavajućem neprepoznavanju nasilja nad ženama kao akta kršenja ljudskih prava, te diskriminatornim patrijarhalnim stavovima i obrascima ponašanja koji su često uzrok neefikasnog i neefektivnog djelovanja i pružanja podrške i zaštite žrtvama.\nOpština Rudo se pridružila kampanji koju Gender centar Republike Srpske organizuje svake godine . Tokom svjetske kampanje 16 dana aktivizma borbe protiv nasilja nad ženama, koja traje od 25. novembra do 10. decembra (Međunarodnog dana ljudskih prava), radi se na podizanju svijesti javnosti o ovom obliku nasilja u Republici Srpskoj pod nazivom „Život bez nasilja“ i „Muško NE nasilju nad ženama“. Partneri u sprovođenju kampanja su brojne institucije i nevladine organizacije koje širom Republike Srpske organizuju različite aktivnosti kako bi se postigla nulta tolerancija nasilja nad ženama.\nPreuzeto sa sajta Gender centra RS


Medicinska oprema i RFZO: tajni zaključak Vlade i nevidljive nabavke - Vesti\nMedicinska oprema i RFZO: tajni ...\nMedicinska oprema u magacinu Milšped Group u Krnješevcima;foto: Predsedništvo Srbije/ Dimitrije Goll\nNakon tajnog zaključka Vlade od 15. marta, Republički fond za zdravstveno osiguranje (RFZO) prestao je sa javnim nabavkama velike količine medicinske opreme - maski, rukavica, mantila, zaštitnih naočara i ostalog. Iako se nabavke više ne objavljuju, Suzana Vasiljević, savetnica predsednika Aleksandra Vučića, za CINS kaže da nabavka respiratora i druge medicinske opreme ide isključivo preko ove institucije.\nČlanice prEUgovor koalicije, CINS i Transparentnost Srbija, istraživale su ovaj slučaj. Dok Vlada i RFZO ne odgovaraju na pitanja CINS-a, Nemanja Nenadić iz Transparentnosti objašnjava da je skrivanje informacija loše jer se radi o novcu poreskih obveznika, ali i poverenju građana u vlast.\nU danima uoči proglašenja vanrednog stanja u Srbiji, građani su uglavnom bili zaokupljeni vestima o širenju virusa korona i merama koje će država preduzeti kako bi zaustavila epidemiju. Baš tih dana ispod radara javnosti su prošle nabavke čiji ishod će nagovestiti kasniju, ako ne tajnu, a ono nedovoljno transparentnu kupovinu preko potrebne medicinske opreme.\nNaime, Republički fond za zdravstveno osiguranje (RFZO) pokrenuo je 12. i 13. marta dve javne nabavke. Prvom je trebalo da kupi sanitetski potrošni materijal - sredstva za dezinfekciju, šest miliona hirurških maski, šest miliona pari hirurških rukavica, šest miliona rukavica za jednokratnu upotrebu i po tri miliona kapi i kaljača. U obaveštenju o pokretanju postupka navodi se da su zdravstvene ustanove informisale RFZO da postoji opasnost po redovno pružanje zdravstvene zaštite pacijentima.\nMeđutim, već 16. marta, dan nakon proglašenja vanrednog stanja, RFZO je nabavke obustavio. U odlukama ove institucije se navodi da je obustavi prethodio Vladin zaključak sa oznakom strogo poverljivo - Zaključak SP 05 Broj: 00-96/2020-1 od 15.3, a u vezi sa virusom korona. Nakon ovoga, na sajtu RFZO nije objavljena nijedna nabavka ove opreme.\nNemanja Nenadić iz organizacije Transparentnost Srbija pretpostavlja da je Vlada tim Zaključkom donela odluku kojom se odstupa od opšteg režima javnih nabavki tokom vanrednog stanja. Prema Zakonu o javnim nabavkama, dodaje, postupak nabavke ne mora da se primeni ukoliko je neophodno da se ona sprovede radi zaštite života građana u slučajevima elementarnih nepogoda. Međutim, taj izuzetak treba tumačiti veoma usko i premenjivati ga samo kada nema mogućnosti da se sprovede bilo koji drugi postupak a da to ne ugrozi život stanovništva, ukazuje Nenadić.\nJedine informacije dolaze od funkcionera - najviše predsednika Srbije Aleksandra Vučića. Obilazeći opremu u magacinu kod Stare Pazove pre deset dana, Vučić je rekao da je za respiratore i drugu medicinsku opremu potrošeno 370 miliona evra.\nO respiratorima, medicinskoj opremi preko potrebnoj u trenucima pandemije virusa korona, već dugo se govori u javnosti. CINS je sredinom marta objavio koliko je respiratora zvanično bilo u bolnicama u Srbiji, a kasnije je proveravao i u kakvom su stanju.\nVučić je 7. aprila u emisiji Upitnik na Radio-televiziji Srbije izjavio da je Srbija kupila preko 2.700 respiratora od kojih je 573 već podeljeno bolnicama. On je do sada često isticao da je velika borba u svetu da se kupe respiratori, da se plaćaju „u kešu”, kao i da ih Srbija nabavlja „na polu-crno”.


Predavanje o finansiranju terorizma i obezbeđenju u rizičnim područjima | Centar za bezbednost, istrage i odbranu DBA\nDanas smo u sali Opštine Novi Beograd, zajedno sa našim partnerima iz Internacionalne Policijske Organizacije organizovali zaista 2 interesantna predavanja na temu finansiranja i regrutovanja terorista i obezbeđenja u rizičnim područjima.\nOkupljenima se prvo obratio Dr. Siniša Pepić sa temom Finansiranje međunarodnog terorizma. Siniša je prikazao nekoliko najviše korišćenih načina finansiranja terorističkih organizacija. Posebnu pažnju posvetio je načinu funkcionisanja mreža za regrutaciju i finansiranje odlazaka dobrovoljaca iz BiH i Kosova na ratišta u Siriji i Iraku.\nTakođe imali smo priliku da vidimo kako se može iskoristiti ilegalni sistem Havala za slanje novca ćelijama spavača sa bliskog Istoka u Evropu.\nNakon kraće pauze, mesto predavača preuzeo je Zoran Vaclavek koji je i član DBA i IPO. Zoran je licencirani pripadnik obezbeđenja u visoko rizičnim područjima gde radi nekoliko poslednjih godina, bivši profesionalni pripadnik Vojske Srbije sa završenom Međunarodnom akademijom za bezbednost u Slovačkoj. Zoran je na jedan interesantan i direktan način predstavio jedan radni dan u Iraku na obezbeđenju inženjera koji se bave izgradnjom naftovoda. Čuli smo sve postupke koji prethode jutarnjem izlasku iz baze, pripremama , načinu korišćenja sistema veze, kretanja kroz naselja i lokalne puteve, do načinu izvlačenja iz zone konflikta.\nOba predavanja bila su veoma zanimljiva te su prisutni imali dosta pitanja vezano za ekstremizam i terorizam u našem okruženju i pitanja oko licenciranja, obuke i pronalaska posla u rizičnim područjima kao private security contractor.\nZahvaljujemo se prisutnim članovima, današnjim predavačima, IPO kao i opštini Novi Beograd koja nam je ustupila salu besplatno. Od sledećeg meseca očekuju nas predavanja vezana za sekte i sektno delovanje, narkotike, bezbednost na internetu.\n← Održan seminar samoodbrane u Prokuplju\nRaste broj registrovanih pedofila u Srbiji →


Da li je bitkoin novi dot-com bubble? | PC Press\nDa li je bitkoin novi dot-com bubble?\nBitkoin je 29. novembra dostigao vrednost od 11.000 dolara, a samo 12 sati pošto je došao do simbolične tačke koju je predstavljala vrednost od 10.000 dolara. Bilo je potrebno samo tri dana da od 9.000 dođe do 10.000 dolara, a sada se radi o još većoj brzini kada je promena vrednosti u pitanju, budući da je bitkoin u jednom trenutku zabeležio skok od 1.000 dolara, a za nešto manje od 12 sati. Vrednost je tokom tog dana varirala, te je sredinom dana došla do 11.324 dolara, da bi se promenila još nekoliko puta, te se 30. novembra ponovo spustila na 10.249 dolara.\nOva kriptovaluta je meta mnogih kritika, te ga porede sa dot-com bubble periodom ekonomskih spekulacija, koji je trajao od 1997. do 2001. godine, a tokom kojeg se dogodio ekstreman porast upotrebe interneta od strane pojedinaca i kompanija. Tokom tog perioda osnovane su mnoge internet kompanije, takozvane dot-coms, koje su kasnije propale.\nDok banke i finansijski servisi traže načine da kontrolišu blockchain tehnologiju, javne ličnosti prihvataju bitkoin trend, a poslednja među njima je i američka pevačica Katy Perry. Veruje se da mnogi od postojećih investitora ulažu u bitkoin ne zbog toga što veruju u njegovu budućnost u svetu finansija, već zato što se nadaju da će njegova vrednost da raste bar još neko vreme.\nTagovi: Bitkoin, blockchain, digitalne valute, dot-com bubble, dot-coms, kriptovalute\n← Telesni skeneri stižu na beogradski aerodrom 2018.\nStiže 5G kućni internet →


You are at:Home»SVIJET»Međunarodni dan borbe protiv korupcije\nAgencija za prevenciju korupcije i koordinaciju borbe protiv korupcije, uz tehničku podršku IPAK projekta EU i finansijsku pomoć Delegacije EU, upriličiće u Sarajevu godišnju konferenciju na Međunarodni dan borbe protiv korupcije.\nNa konferenciji će biti prezentovan Nacrt strategije za borbu protiv korupcije 2020.-2024. i ukazano na potrebu da se profesionalizuju tijela za sprečavanje korupcije, da bi se omogućila efikasna borba protiv korupcije na svim nivoima vlasti u BiH.\nTakođer, na konferenciji će biti uručena priznanja za učenike osnovnih i srednjih škola povodom javnog poziva o temi „Pokloni pričaju“.\nOsim toga, biće najavljeno raspisivanje javnog poziva za odabir najboljih antikorupcijskih ideja studenata iz BiH.\nKonferencija će okupiti predstavnike relevantnih institucija svih nivoa vlasti u BiH, te predstavnike EU i diplomatskog kora u BiH, međunarodnih i regionalnih organizacija i inicijativa koje djeluju u BiH, predstavnike država regije i organizacija civilnog društva.\nPrevious ArticleMahir Dević osvojio zlatnu medalju na Međunarodnom takmičenju u ocjeni kvaliteta meda\nNext Article Javni poziv za dostavu prijedloga kandidata za dodjelu javnih priznanja općine Ilijaš


Nove etapa seizmičkih ispitivanja na teritoriji opštine Alibunar\nPredsednik Opštine Alibunar Predrag Belić i njegovi saradnici sastali su se sa delegacijom kompanije „NIS“ povodom nove etape seizmičkih ispitivanja na teritoriji opštine.\n- Želim ovom prilkom da izrazim iskreno zadovoljstvo povodom novog početka saradnje i projektnih radova koje sprovodite. Posmatrajući prethodna iskustava u kojima ste kao odgovorna kompanija ispoštovali sve dogovore, opravdano verujem da će i ova saradnja teći u odličnom pravcu. Takođe, očekujem da će vam stanovnici naše opštine, u duhu dobrih domaćina, izaći u susret da što brže i efikasnije obavite vaša istraživanja na obostranu korist, ali i u korist šire društvene zajednice, istakao je Predrag Belić.\nProjektovana 3D seizmička ispitivanja imaju za cilj pronalaženje novih ležišta nafte i gasa. Prilikom sastanka, predstavnici obe strane su se složili da je najvažniji interes građani, te da se u mestima u kojima se izvode radovi, meštani ne osete ni jedan problem tokom realizacije projekta.\nDogovor obe strane je da se na predstojećim sastancima, pored osvrtanja na presek stanja toka projekta, razgovara i o mogućnostima za unapređenje odnosa i oblastima u kojima jedni drugima pomenute strane mogu biti od koristi.


Elektroprivreda RS: Rekordna jednodnevna potrošnja struje u istoriji ERS-a | INFORMACIJA JE KAPITAL - Capital.ba\nPočetna / ENERGETIKA, FINANSIJE\nElektroprivreda RS: Rekordna jednodnevna potrošnja struje u istoriji ERS-a\n11. jan. 2017. 15:30 Objavljeno u ENERGETIKA, FINANSIJE\nTREBINJE, U Republici Srpskoj tokom jučerašnjeg dana ostvarena je najveća potrošnja električne energije – 16.794 megavat-časa od kada postoji Elektroprivreda Republike Srpske /ERS/, potvrdio je Srni izvršni direktor za tehničke poslove u ovom energetskom preduzeću Maksim Skoko.\nOn je istakao da je ova potrošnja ostvarena sa maksimalnim opterećenjem od 833 megavat-časa u 18.00 časova, što je najveća ostvarena vrijednost potrošnje na nivou jednog časa ikada.\n“Ekstremno loši vremenski uslovi i veliki broj prazničnih dana u prvoj dekadi januara uzrok su rekordne potrošnje električne energije u Srpskoj“, kaže Skoko.\nOn je istakao da bilansom planirana prosječna potrošnja ERS-a, uključujući Brčko distrikt za januar, iznosi 12.437 megavat-časova, dok je ostvarena prosječna dnevna potrošnja za prvih 10 dana januara iznosila 14.943 megavat-časa.\n“U ovom periodu zabilježena je ekstremno niska temperatura vazduha i ekstremno niski dotoci u akumulacije hidroelektrana, a termoelektrane su radile zadovoljavajuće i stabilno, bez većih problema u radu”, naglasio je Skoko.\nOn je dodao da je rad elektroenergetskog sastema ERS-a bio izbalansiran u prvoj dekadi mjeseca i da je proizvedeno dovoljno električne energije za zadovoljenje potreba potrošnje u Republici Srpskoj i Brčko distriktu.\n“Distributivna preduzeća u sistemu ERS-a obezbijedila su kontinuirano snabdijevanje kupaca električnom energijom, što je vrlo značajno sa aspekta ocjene pogonske spremnosti mreže za rad u ekstremnim vremenskim uslovima kakvi su zabilježeni u prvoj dekadi januara”, rekao je Skoko.\nOn je napomenuo da u “Elektrokrajini”, “Elektro-Bijeljini”, “Elektro-Doboju” i “Elektrodistribuciji” Pale, osim pojedinačnih prekida na manjem broju seoskih trafo-područja koji su otklanjani u kratkom roku, nije bilo znatnijih zastoja u isporuci električne energije.\n“Zbog snježnih padavina, praćenih jakim vjetrom, jedino su u `Elektro-Hercegovini` zabilježeni znatniji zastoji u isporuci električne energije u LJubinju i Nevesinju”, naveo je Skoko.\nOn je naglasio da se, uzimajući u obzir sve navedene činjenice, može reći da je snabdijevanje krajnjih kupaca električnom energijom u periodu od 1. do 10. januara bilo uredno, te da su na zabilježene kvarove, dežurne ekipe distributera reagovale brzo i efikasno, otklanjajući ih u objektivno najkraćem mogućem roku.\n“Potencijalni problemi u radu energetskog sistema do kraja januara 2017. godine mogu nastati ako se nastavi trend niske temperature vazduha, a samim tim i ekstremno povećanje potrošnje i ekstremno niskih dotoka u hidroelektranama, gdje postoji mogućnost da u takvim uslovima može doći do deficita električne energije i eventualne kupovine za potrebe snabdijevanja kupaca u Republici Srpskoj /iako su obje termoelektrane raspoložive za pogon/”, rekao je Skoko.\nOn je napomenuo da iz ovih razloga ERS nikako nije vršila prodaju na slobodnom tržištu električne energije za januar 2017. godine.\n“U upravljanju sistemom jedini problem bio je u vezi sa mjerenjem u realnom vremenu i on se odrazio na pružanje pomoćne usluge sekundarne regulacije i vođenje sistema u relanom vremenu – 6.januara”, rekao je Skoko.\nOn je dodao da još nemaju zvaničan izvještaj Nezavisnog operator sistema u BiH o debalansu i kvalitetu rada sekundarne regulacije, zbog čega je nemoguće reći koliko je ovaj kvar tačno uticao na korektan rad energetskog sistema. Srna\nKljučne riječi: elektroprivreda, prodaja, republika srpska\nMihajlović: Preispitati nabavke struje\nSporazum ili arbitraža o dugovanjima Hrvatske prema HET-u\nProdanović: Smanjiti potrošnju struje\nMilekić: Elektroprivreda stvara uslove za ekonomski razvoj Srpske\nOdbačena radna verzija Zakona o radu\nDeset najvećih platilo 282 miliona PDV-a!


Sa ciljem da doprinese podizanju svesti građana Srbije o koristima pristupanja Evropskoj uniji i pomoći koju EU pruža Srbiji kroz stvaranje jače emotivne veze sa širom javnošću o temama bliskim potrebama građana, delegacija Evropske Unije u Republici Srbiji pokrenula je kampanju “Bolji smo zajedno” u okviru inicijative #EUzaTEBE.\nOd svog nastanka Srbija pripada Evropi i evropskoj kulturi. Deleći zajedničke vrednosti i istorijsko nasleđe, a vekovima ostvarujući kulturnu razmenu i međuljudske veze, Srbija i Evropa su neraskidivo povezane i bliske.\nJEDNAKOST svih građana, DOSTOJANSTVO i poštovanje svake osobe, OČUVANJE prirodnog i kulturnog blaga zemlje, BLAGOSTANJE i uređen život, MOGUĆNOST obrazovanja i profesionalnog razvoja, PODSTICAJ, MIR, DEMOKRATIJA, ZAŠTITA, ODRŽIVOST, SLOBODA, PARTNERSTVO, SOLIDARNOST i LJUBAV bez granica - su samo neke od vrednosti koje građani Srbije dele sa građanima Evropske unije i koje su čvrst osnov za izgradnju bezbednije i održive budućnosti za sve.\nUpravo zato, za svakog stanovnika evropskog kontinenta postoji jasan odgovor na pitanje “Šta je EU za tebe?”, bez obzira na to da li je stanovnik Srbije ili jedne od 27 zemalja članica Evropske unije. Okrupljeni pod krovom jednog jedinstvenog kulturnog, sociološkog i vrednosnog prostora, jedni druge činimo boljim, sigurnijim i spremnijim za budućnost kojoj idemo u susret. Kampanja “Bolji smo zajedno” naslanja se na ideju jedinstva i međusobne solidarnosti koju prikazuje kroz 15 stvarnih priča običnih ljudi i njihovo iskustvo o zajedničkim vrednostima koje dele sa EU. Kampanja je počela na Dan Evrope, 9.maja 2022.godine, Festivalom Evrope i koncertom “Bolji smo zajedno” na Trgu slobode u Novom Sadu, evropskoj prestonici kulture za 2022.godinu. Digitalna kampanja, aktivna od maja 2022. godine, uključiće kontinuiranu komunikaciju na društvenim medijima i portalima.\nOva sveobuhvatna kampanja je prikaz kako jedni sa drugima, jedni za druge i jedni zbog drugih kreiramo budućnost koja će svakom članu zajednice doneti dobro i pružiti mogućnost da živi, raste i razvija se u miru i slobodi. Sutrašnjica pripada svima nama, zato danas želimo da pokažemo koliko mnogo razloga postoji da budemo zajedno.\nSrbija teži Evropskoj uniji, Evropska unija računa na Srbiju. Srbija je u Evropi, Evropa je u Srbiji.\n“Svetski mir ne može se sačuvati bez kreativnih napora proporcionalnih opasnostima koje mu prete”. Ovom rečenicom počinje Šumanova deklaracija, doneta 9. maja 1950. godine, koja predstavlja početak ujedinjenja Evrope. Godišnjica ovog važnog dokumenta, obeležava se kao Dan Evrope, slaveći mir i jedinstvo u Evropi, i jedan je od najznačajnijih i najvećih praznika Evropske unije (EU). Tim povodom, na Trgu slobode…\nProslava Dana Evrope u Beogradu - Festival Evrope na Kalemegdanu 14.maja od 12 časova\nNakon obeležavanja Dana Evrope u Novom Sadu, Evropskoj prestonici kulture 9. maja, Festival Evrope se seli u Beograd, na Kalemegdan, u…\nNovi Sad - Umetnici oslikavaju pokretni mural\nU Novom Sadu, ovogodišnjoj Evropskoj prestonici kulture, u toku su kreativni radovi na oslikavanju pokretnog murala koji će javnosti svečano biti predstavljen 9. maja, na…


22.10.2020 u 16:44\nViše od polovine malih i i srednjih preduzeća očekuje bankrot sledeće godine\nTeške ekonomske posledice korona krize mogle bi sledeće godine da budu još teže ako je suditi prema istraživanju konsultantske kuće Mekinsi koje je pokazalo da više od polovine malih i srednjih preduzeća u Evropi očekuje bankrot ukoliko prihodi ne počnu da rastu. Jedna od pet kompanija u Italiji i Francuskoj očekuje da bi u narednih šest meseci mogle da postanu insolventne, odnosno da bankrotiraju. Istraživanje je sprovedeno na uzorku od 2.200 malih i srednjih preduzeća u pet najvećih evropskih ekonomija. Ukoliko se ove pesimistične prognoze obistine, evropska ekonomija naći će se u ogromnim problemima budući da mala i srednja preduzeća zapošljavaju dve trećine radnika i donose više od polovine dodatne vrednosti, prenosi Jutarnji list. Oko 70 odsto evropskih kompanija je od početka\n15.08.2017 u 14:57\n„Er Berlin” bankrotirao posle povlačenja „Etihada”\nBERLIN – Drugi najveći nemački avio-prevoznik, „Er Berlin”, podneo je zahtev za stečaj nakon što je njegov glavni akcionar, kompanija „Etihad” iz Abu Dabija, saopštila da ga više neće finansirati. Ministarstvo ekonomije i Ministarstvo saobraćaja su se odmah oglasili zajedničkim saopštenjem, kako bi otklonili strahovanja putnika da neće moći da otputuju na letnji odmor, poručivši da će vlada obezbediti kredit od 150 miliona evra, tako da avio-kompanija za sada može da nastavi sa letovima. „Ovo je vreme kada se više desetina hiljada putnika i turista nalazi na godišnjem odmoru na više destinacija u svetu. Njihov povratak u Nemačku letovima ‚Er Berlinaʼ drugačije ne bi bio moguć”, saopšteno je iz ministarstava. Gubitaški „Er Berlin” je bio u procesu restrukturiranja u nastojanju da ostane u\n02.07.2017 u 22:05\nPožar oko Radomira\nKragujevac – „Kad budem zakazao konferenciju za novinare, znajte da negde gori”, rekao je gradonačelnik Radomir Nikolić u intervjuu za nedeljnik „Kragujevačke”, jedinom koji je dao otkako je oktobra 2014. preuzeo vlast od Veroljuba Stevanovića, koji je Kragujevcem upravljao 10 godina. Izgleda da se negde stvarno „zapalilo”, pošto je Nikolić za sledeću sedmicu zakazao susret sa kragujevačkim novinarima.\n27.06.2017 u 22:00\nKragujevac pred bankrotom, Beograd prezadužen\nTaman kada se situacija u republičkoj kasi stabilizovala, javni dug počeo da pada, a deficit se značajno smanjio, grčki scenario izgleda preti lokalnim blagajnama. Prema oceni Fiskalnog saveta, trenutno je to najveći problem srpskih javnih finansija u čije rešavanje bi vlada morala hitno da se uključi. – Kragujevac će uskoro bankrotirati ako ne primeni radikalnu fiskalnu konsolidaciju, koju neće moći da sprovede bez angažovanja republike. I to ne tako što će država iz budžeta da gasi požar odobravanjem sredstva iz budžetske rezerve, već će republika u narednom periodu morati da ima ulogu kvazi MMF-a. Pa će tako morati i da, na primer, sugeriše ovom gradu da poveća porez na imovinu – kaže Petrović.


Saša Krbavac, predsednik Izvršnog odbora\nUNIQA osiguravajuća grupacija je jedna od vodećih osiguravajućih koncerna u Centralno-istočnoj Evropi, sa uslužnom i prodajnom mrežom na 18 tržišta Evrope. UNIQA u Evropi ima 21.300 zaposlenih i ekskluzivnih partnera koji opslužuju više od 15,5 miliona osiguranika. UNIQA je prema Shareholder Performance indeksu konsalting kuće MERCER OLIVER WYMAN najjače osiguranje u Evropi po povratku investicija. Već niz godina UNIQA dobija rejting A koji daje Standard and Poors najcenjenija svetska organizacija za ocenu snage finansijskih institucija.\nU Srbiji, UNIQA posluje od 2006. godine i nalazi se među vodećim osiguravajućim kompanijama kod nas. Lider je na polju bankoosiguranja i dobrovoljnog zdravstvenog osiguranja. U prilog pružanju usluge vrhunskog kvaliteta govori i poverenje koje je UNIQA osiguranju poklonilo više od 550.000 osiguranika. U 2012. godini poznati londonski magazin "World Finance" je proglasio UNIQA osiguranje za najbolje u Srbiji. U velikom takmičenju prestižne britanske institucije European Busness Awards, u kojem je učestvovalo 34.000 kompanija iz Evrope, UNIQA Srbija je osvojila nagradu za najbolju kompaniju u Srbiji i jednu od 10 najboljih kompanija u Evropi u 2016. godini.\nNakon supešne akvizicije Basler osiguranja, UNIQA osiguranje zapošljava više od 570 radnika i svoje poslovne aktivnosti odvija kroz 42 prodajna mesta u Srbiji, kao i kroz saradnju sa brojnim partnerima, saradnicima i poslovnim bankama.\nUNIQA putno osiguranje sa COVID-19 pokrićem za ceo svet Nedelja 14.02.2021.


Ugradnja zubnih implanata je danas rutinska operacija sa preko 98% uspešnosti. U nekim slučajevima ugradnja zubnog implanta se može obaviti u jednoj poseti Stomatološkoj ordinaciji Kovačević, ali postoje i slučajevi gde je potrebno višemesečno multidisciplinarno lečenje. Čak i kod potpune bezubosti ova procedura obavlja se brzo i to u dve faze sa tromesečnom pauzom. U međuvremenu, pacijent dobija privremenu protezu, tako da sama ugradnja zubnog implanta ne utiče na svakodnevni život.\nStomatološka ordinacija Kovačević vam uvek stoji na raspolaganju ukoliko želite da saznate više o ugradnji zubnih implanata. Dođite do nas bez ustručavanja i konsultujte se sa našim stručnjacima za ugradnju zubnih implanata. Ako vam je lakše pozovite nas na naše brojeve telefona ili nam se obratite mailom.


Senad Bratić, potpredsjednik Narodne skupštine Republike Srpske danas je na konferenciji za novinare najavio da podnosi neopozivu ostavku, međutim, nikakva ostavka nije stigla ni generalnom sekretaru ni u kabinet predsjednika Narodne skupštine.\nKolegijum Narodne skupštine Republike Srpske zakazao je posebnu sjednicu parlamenta Srpske povodom Prijedloga odluke o razrješenju potpredsjednika Narodne skupštine Senada Bratića, zbog učestvovanja u donošenju deklaracije SDA koja je direktno usmjerena protiv interesa Republike Srpske.\nNa osnovu Poslovnika Narodne skupštine Republike Srpske zahtjev za zakazivanje posebne sjednice podnijeli su klubovi poslanika SNSD, DNS, SP, Demos, NDP, Ujedinjena Srpska i poslanička grupa nezavisni poslanici i Mijo Perkunić.\nU obrazloženju zahtjeva za zakazivanje sjednice sa prijedlogom dnevnog reda narodni poslanici su podsjetili da je SDA na svom posljednjem kongresu usvojila Političku deklaraciju koja je direktno usmjerena protiv interesa Republike Srpske i duboko zadire u postojeće uređenje BiH kojim je garantovan status Republike Srpske i srpskog naroda kao konstitutivnog naroda.\nU obrazloženju se ističe da je Senad Bratić kao visoki funkcioner SDA učestvovao u donošenju ove deklaracije, te da svojim djelovanjem kao pripadnik SDA provodi politiku protiv interesa Republike Srpske i da kao potpredsjednik Narodne skupštine Republike Srpske djeluje suprotno Ustavu i zakonima Srpske zbog čega se narodni poslanici pozivaju da podrže prijedlog odluke o njegovom razrješenju.\nNaglašava se da je deklaracija SDA, u čijem donošenju je učestvovao i Bratić, do sada najeklatniji primjer kršenja Dejtonskog mirovnog sporazuma, ustavne strukture BiH i da kao takva predstavlja direktan napad kako na ustavni poredak, tako i na ukupnu bezbjednost unutar BiH.\n832 glasova 77%


Hvala Vam što koristite internet stranicu petstore.re (u daljem tekstu: sajt). Molimo Vas da pre nego što započnete sa korišćenjem sajta, pažljivo pročitate uslove koji slede u nastavku.\nSvaka poseta sajta www.petstore.rs ,podrazumeva da ste uslove koji slede u nastavku pročitali, iste razumeli i da se sa istima u potpunosti slažete.\n Izborom proizvoda iz naše prodavnice pravite zahtev za kupovinu.\n Dobijanje zahteva za kupovinu potvrdićemo slanjem e-maila sa detaljima Vaše porudžbine.\n Nakon prijema porudžbine (najkasnije 24h od dobijanja iste), operater će vas kontaktirati kako bi izvršio potvrdu porudžbine.\n Operater je dužan da Vas obavesti u slučaju bilo kakve promene (odstupanje u ceni proizvoda, transporta i sl.).\n U slučaju da poručeni proizvod više nije dostupan operater će vam ponuditi zamenu za taj proizvod. Ukoliko zamenu prihvatite, proizvod će biti isporučen.\n Porudžbine su neobavezujuće sve dok ne budu bile prihvaćene od strane Pet Store Beograd. Prihvatanje porudžbina biće saopšteno Kupcu na Web sajtu, putem e-maila ili pozivom operatera. Pet Store Beograd zadržava pravo, da bez prethodne najave, ograniči količinu bilo kog poručenog proizvoda.\n Provera podataka može se zahtevati pre prihvatanja bilo koje porudžbine.\n Nakon potvrde porudžbine od strane kupca i operatera porudžbina je neopoziva.\n Pet Store se obavezuje da naručene proizvode isporuči ispravne i u predviđenom roku\nCene proizvoda su izražene sa uračunatim PDV-om i ne uključuju troškove transporta.\nSlike su informativnog karaktera , i mogu se razlikovati od isporučenog proizvoda.\n Napominjemo, da ne možemo garantovati i time se odričeno odgovornosti, da su svi podaci postavljeni na internet sajtu kompletni i bez propusta u vidu štamparskih grešaka, opisa proizvoda, cene, načina upotrebe.\n Pet Store Beograd zadržava pravo promene podataka na sajtu www.petstore.rs bez prethodnih obaveštenja i upozorenja o promeni istih. Isto tako Pet Store Beograd nije u obavezi da redovno ažurira informacije koje su postavljene na internet sajtu.\n Podaci i ostale inforamcije kao što su saveti i mišljenja u kategoriji „Blog“ nisu dati korisniku sajta u svrhu saveta za donošenje bilo kakvih odluka, već predstavljaju opšte informacije.\n Pet Store Beograd ne garantuje za dostupnost svih proizvoda na sajtu.\n Pet Store Beograd može da prekine prodaju bilo kog proizvoda u bilo kom trenutku bez prethodne najave.\n Prilikom korišćenja sajta www.petstore.rs imajte u vidu da isti koristite na sopstvenu odgovornost i da rizik od štetne posledice snosite sami.\n Pet Store Beograd i sa njim povezana lica, zaposleni, kao i lica angažovana od strane Pet Store Beograd, nemaju odgovornost prema eventualno nastaloj materijalnoj ili nematerijalnoj šteti po bilo kom osnovu prilikom korišćenja sajta.\n Pet Store Beograd zadržava pravo da u bilo kom trenutku može izmeniti navedene Uslove, a na osnovu datih izmena korisnici će biti automatski obavezani na poštovanje istih.


Vesti online / Vesti / Ex YU / Vučić u Zagrebu: Važno gledati u budućnost\nPredsednik Srbije Aleksandar Vučić tokom današnjeg sastanka sa predsednikom Sabora Gordanom Jandrokovićem u Zagrebu poručio je da ima nerešenih pitanja iz prošlosti, i da je zato mnogo važnije da dve zemlje gledaju u budućost.\nSusret u Zagrebu: Aleksandar Vučić i Gordan Jandroković\n- Imaćemo sve više zajedničkih interesa, ako budemo zajednički radili na sređivanju pruge Beograd - Zagreb, ona može da bude ponovo ono što je bila pre dvadesetak godina - najvažnija saobraćajnica u regionu - istakao je Vučić.\nNaglasio je da je saradnja srpskog parlamenta i hrvatskog Sabora po pitanju EU integracija, ali i po svakom drugom pitanju, za Srbiju veoma značajna.\nVučić smatra da će svaka vrsta saradnje "voditi smirivanju tenzija".\nU saopštenju se navodi da je tema razgovora bila i situacija u regionu, kao i pitanje migracija, koje su u strateškom smislu važne.\nDvojica sagovornika istakla su da je parlamentarna saradnja na niskom nivou i da je neophodno raditi na njenom jačanju.\nVučić je istakao da će u najskorije vreme predsednica parlamenta Srbije Maja Gojković uputiti poziv predsedniku Sabora da poseti Beograd, što je Jandroković pozdravio i prihvatio dolazak.\nVučić i Kitarović u Mitropoliji u Zagrebu\nPredsednik Srbije Aleksandar Vučić i predsednica Hrvatske Kolinda Grabar Kitarović sastali u poslepodnevnim časovima sa mitropolitom Zagrebačko-ljubljanskim i cele Italije Porfirijem i polaznicima Akademije SNV.\nOni su prisustvovali i predstavljanju projekta "Budućnost Srba u Hrvatskoj", u Mitropoliji zagrebačko-ljubljanskoj. Skupu prisustvuje i dosta mladih Srba, polaznika Akademije, koji su srdačno pozdravili predsednika Vučića i slikali se sa njim mitropolitom Porfirijem.\nEX YU "Zagreb nije obezbedio osnovne uslove za uspeh Vučićeve posete"\nEX YU Poziv Hrvatima i Hrvaticama: Na protest zbog dolaska "četnika Vučića"


► Tusk: Razgovori će možda biti nastavljeni sutra ujutru\nRadna večera na samitu EU u Briselu počela je kasnije nego što je bilo planirano, prenosi Bi-Bi-Si (BBC).\nSamit je zakazan pošto lideri Unije nisu 20. juna uspeli da se dogovore o budućim predsednicima Evropske komisije, Evropskog saveta, Evropskog parlamenta i Evropske centralne banke, kao i o novoj visokoj predstavnici za spoljnu politiku i bezbednost.\nLideri konzervativne Evropske narodne partije (EPP) umanjili su šanse da danas bude postignut dogovor o novom predsedniku Evropske komisije, nasledniku Žan-Klod Junkera.\nDok je domaćin samit Tusk predložio za tu funkciju kandidata levog centra, Holanđanina Fransa Timermansa, njemu se protive lideri Poljske, Mađarske i Rumunije zbog načina na koji je Junkerov zamenik sprovodio politiku EU u vezi s vladavinom prava.\nEPP koja je na izborima za Evropski parlament osvojila najviše glasova predložila je za šefa Evropske komisije Nemca Manfreda Vebera, kog podržava nemačka kancelarka Angela Merkel, ali čijem izboru se protivi francuski predsednik Emanuel Makron.\nPo dolasku na samit u Briselu, Merkel je rekla da "deluje da razgovori neće baš biti laki".


Sastanak u Rostovu za početak bijega rukometa sa dna\n08.08.2018 13:20 | Dušan Repija\nBanjaluka - Rukometni radnici iz FBiH podržali su inicijativu predstavnika RS RS pa će se već sutra sastati i pokušati da se dogovore o pravcu djelovanja koji bi što prije izvukao rukomet “iz kanala”.\nNiko se ne zavarava da će sastanak u odmaralištu Rostovo između Bugojna i Travnika ponuditi rješenje za nagomilane probleme koji su doveli do toga da suspenzija EHF-a visi nad glavom klubovima i reprezentaciji. To ni pravno nije moguće, jer novi čelnici RS RS još iščekuju pravosnažnu odluku suda da su legalno izabrani na funkcije. Međutim, sastanak i razgovor su svakako dobar znak i čini se jedini ispravan put koji je preostao ovom sportu. Član komisije za rješavanje krize ispred RS RS Vojislav Rađa kaže da su kolegama iz FBiH poslali prijedlog dnevnog reda.\n- Prva tačka je sagledavanje trenutne situacije u RS BiH i razgovor o mogućim pravnim rješenjima za njegovu registraciju. Pored ove tačke, vrlo važna je i stvaranje uslova za nastupe svih reprezentativnih selekcija, kao i takmičenja klubova pod okriljem RS BiH, a tu su i način registrovanja i licenciranja igrača... - rekao je Rađa.\nVremena za djelovanje je vrlo malo, jer je EHF najavio suspenziju 20. avgusta ukoliko stvari ne budu pokrenute sa mrtve tačke. Naravno, u svega desetak dana nemoguće je riješiti sve probleme koji su se gomilali godinama, ali je za izbjegavanje suspenzije ključno pokretanje sa mrtve tačke i najava pronalaska rješenja.\nApsolutno svi želimo da stvari krenu nabolje. Niko od nas nema pravo da učini da klubovi i reprezentacija budu taoci bilo koga. Nadam se da ćemo definisati moguće rješenje. Kada to uradimo, potrebno je da još jednom sjednemo za sto sa predstavnicima svih relevantnih institucija, ministarstava i Olimpijskog komiteta, jer sami nećemo moći mnogo. Neću da kažem da ljudi iz RS BiH koji su nedavno podnijeli ostavke to nisu radili. Našli su se u lavirintu zakonskih peripetija iz kojeg nisu izašli i sve nas je to koštalo - rekao je član Upravnog odbora RS FBiH Zdenko Alpeza ograđujući se izjavom da je sutrašnji razgovor ipak neformalnog karaktera s obzirom na specifičnu situaciju u RS RS.\nPismo EHF-u napravilo štetu\nPismo doskorašnjeg generalnog sekretara RS BiH Lejle Hairlahović upućeno EHF-u nanijelo je nemjerljivu štetu i još više odmoglo u ovoj teškoj situaciji.\n- Možda je gruba riječ da je to učinila samoinicijativno, ali definitivno nije odmjereno i ne odgovara činjenicama - rekao je Alpeza.\nHairlahovićeva je, između ostalog, navela da su delegati iz Srpske zbog političkih interesa bojkotovali sjednicu Skupštine u Istočnom Sarajevu, ne navodeći da je ona bila pokušaj bježanja od zakona.


Ashdown: Što prije nastaviti pregovore o reformi policije - Klix.ba\nAshdown: Što prije nastaviti pregovore o reformi policije\n1.7.2005. u 22:38\nPregovori o reformi policije moraju se nastaviti što je prije moguće ako BiH želi dobiti zeleno svjetlo od Evropske komisije prije 10. godišnjice Daytona, i pridružiti se drugim zemljama regije na putu u Evropu, izjavio je u petak visoki predstavnik u BiH Paddy Ashdown.\nKomentarišući saopštenja Evropske komisije, u kojem je ukazano da je ove sedmice napravljen značajan pomak u pogledu usvajanja zakona o Javnom RTV sistemu, ali istodobno naglašeno da se reforma policije mora rješavati odmah i bez odgađanja, Ashdown je kazao da vrijeme za rješavanje tog problema polako ističe.\nTakođer je podsjetio da su pregovori o restrukturiranju policije prekinuti nakon što Vlada Republike Srpske nije prihvatila princip da policijske regije moraju prelaziti entitetske granice gdje je to neophodno, kako bi se ispunila tri uvjeta Evropske unije za reformu policije.\n“Pravo pitanje sada se odnosi na Banju Luku. Je li Banja Luka spremna ponovo otvoriti pregovore o reformi policije? Je li Banja Luka spremna prihvatiti restrukturiranje policije u skladu s principima Evropske unije”, kazao je Ashdown, saopštio je Ured visokog predstavnika (OHR).\nEvropska unija je naglasila da reforma policije mora osigurati prenos isključivih nadležnosti za donošenje zakona i proračuna na državnom nivou, policijske oblasti moraju biti formirane na temelju funkcionalnih policijskih kriterija, te mora zaštititi policiju od neadekvatnog političkog uplitanja.


PREMIJERKA IZ BRISELA: Srbija je bezbedna, a Vučića hoće da ubiju zbog borbe protiv mafije\nAutor: Glas javnosti 25.01.2022. u 15:56\nAna Brnabić ocenila je u Briselu da Srbija ne bi bila bezbedna da ne postoji saradnja sa službama širom sveta.\nOdgovarajući na pitanje N1 o pripremi atentata na predsednika Aleksandra Vučića, da je Srbija bezbedna zemlja i da o tome svedoči činjenica što su te informacije dobijene iz Evropola i da Srbija ispunjava sve standarde u borbi protiv terorizma.\n- Srbija je prosperitetna zemlja, u kojoj se predsednik bori da postoje jake institucije, da niko ne može da ucenjuje Vladu i državne institucije. Njegov život je ugrožen jer se borio za vladavinu prava i što je pokrenu borbu protiv mafije i organizovanog kriminala. Apsolutno smo bezbedna zemlja, upravo zbog međunarodne saradnje. Jedino smo tako bezbedni - rekla je ona.\nNAJNOVIJA PRAVILA ZA ULAZAK U ZEMLJE EU: Ovo morate OBAVEZNO da znate ako želite na put u vreme epidemije\nDodala je i da je referendum o ustavnim promena izgurala Srpska napradna stranka.\n- Nismo dobili tu podršku od civilnog društva, koji svakodnevno priča da se bore za nezavisno sudstvo, a kada je došao dan da kazemo DA, oni su rekli NE - kaže premijerka.\nBrnabić je dodala da iskopavanje litijuma nije bilo tema danas u Briselu.\n- Pričali smo o zelenoj agendi, litijuma nije bilo na dnevnom redu. Iskopavanje litijuma će biti deo šire nacionalne debate, mi ćemo slušati narod, pozvati sve stručnjake, pitati ih šta misle i kako da koristimo bogatstva koja nam je priroda dala - zaključila je Ana Brnabić.\nAleksandar VučićatentatAna Brnabić


CRTA :GIK da omogući domaćim posmatračima praćenje rada izborne komisije - CRTA\nAktuelnosti / 08.02.2018.\nBeograd, 8. februar 2018. – Gradska izborna komisija (GIK) ni posle više od 20 dana nije omogućila domaćim posmatračima da prisustvom na sednicama prate rad ovog organa. Iako je GIK još 17. januara konstatovala da su organizacije CRTA i CeSID ispunile uslove za domaće posmatrače, GIK do današnjeg dana nije dostavio ovlašćenja ovim organizacijama za praćenje rada izborne komisije. Prijavu Komiteta pravnika za ljudska prava (YUCOM) i Građana na straži za posmatranje rada izbornih organa GIK ni posle više nedelja nije uvrstio na dnevni red sednice.\nOrganizacije CRTA, CeSID i YUCOM pozivaju Gradsku izbornu komisiju da poštuje Uputstvo za sprovođenje izbora za odbornike Skupštine grada Beograda i da u najkraćem roku omogući domaćim posmatračima prisustvo sednicama ovog organa radi praćanje njegovog rada.\nGIK je od 14. januara do danas održala 16 sednica i domaći posmatrači nisu bili u mogućnosti da prate ni jednu od ovih sednica. Posmatranje rada izborne komisije tokom sprovođenja izbora i biračkih odbora tokom izbornog dana od strane nezavisnih građanskih posmatračkih misija je demokratska tekovina i države članice OEBS-a su prihvatile obavezu da nezavisnim posmatračkim misijama omoguće nesmetan rad.\nOnemogućavanjem domaćih posmatrača da prate rad izborne administracije ozbiljno se narušava transparentnost izbornog procesa. Prisustvo i nesmetan rad zainteresovanih domaćih i međunarodnih nezavisnih posmatrača jedna je od važnih odlika slobodnih i demokratskih izbora i primer je dobre prakse u svim demokratski razvijenim zemljama sveta. Takođe, obezbeđivanje uslova za nestranačko posmatranje izbora predstavlja obavezu koju je Srbija preuzela kao članica OEBS-a i potpisnica Kopenhaškog dokumenta. Međunarodni standardi za nepartijsko posmatranje izbornog procesa od strane civilnog društva podrazumevaju posmatranje celokupnog izbornog procesa što uključuje period i procese pre izbornog dana, tokom izbornog dana i nakon izbornog dana, a s tim u vezi i rada izborne administracije – u ovom slucaju GIK-a.\nObjektivno i nestranačko posmatranje, analiza i izveštavanje o izbornom procesu od strane organizacija civilnog društva doprinosi povećanju informisanosti građana u vezi sa radom organa za sprovođenje izbora, kao i drugih aktera uključenih u izborni proces. Veća informisanost doprinosi boljem razumevanju izbornih radnji i jačanju poverenja građana u rad institucija, sam izborni proces i rezultate izbora.\nDa podsetimo, Republička izborna komisija je tokom prethodnih parlamentarnih i predsedničkih izbora domaćim posmatračima u najkraćem roku izdavala ovlašćenje za praćenje rada ovog organa što je doprinelo transparentnosti celokupnog izbornog procesa.\nCRTA, CeSID i YUCOM imaju višegodišnje iskustvo u praćenju izbora i rada izborne administracije. Nalazi i preporuke za unapređenje izbornih procesa ovih organizacija su u skladu sa nalazima i preporukama međunarodne posmatračke misije OEBS/ODHIR. CRTA i CeSID su članice Evropske mreže organizacija koje se bave posmatranjem izbora (ENEMO).\nCRTA – Centar za istraživanje, transparentnost i odgovornost\nCeSID – Centar za slobodne izbore i demokratiju\nAktuelnosti / 15.09.2021.\nSrbija se ne može više smatrati demokratskim društvom\nAktuelnosti / 01.09.2021.\nAktuelnosti / 06.08.2021.\nIstraživanje: Mišljenje građana Srbije o korupciji\nBudi CRTIN posmatrač


Amerika neće srušiti Severni tok 2 — to je linija odbrane Evrope - Sputnjik Srbija\n07:55 25 Jun 2021\nAmerika neće srušiti Severni tok 2 — to je linija odbrane Evrope\n14:45 09.08.2017 (osveženo 11:14 01.09.2017) Preuzmite kraći link\nPiše Katarina Jordanov\nKatarina Jordanov. Sputnik Srbija\nTo je posao reda veličine devet i po, deset milijardi evra, u kome „Gasprom“ kao većinski vlasnik ima mnogo partnera iz Nemačke, Austrije, Francuske i svima je u interesu da se taj projekat realizuje ocenjuje Kenan Dizdarević, direktor u finansijskom konsaltingu „Dilojt Srbija“.\nEvidentno je da se predsednik Tramp ne slaže sa Kongresom kad su u pitanju sankcije Rusiji koje su izglasane jednoglasno u Kongresu. Predsedniku Amerike su ruke bile vezane i potpisao je zakon.\nTo je u emisiji „Energija Sputnjika sa Jelicom Putniković“ izjavio Kenan Dizdarević, direktor u finansijskoj konsalting firmi „Dilojt Srbija“, koji je do skoro radio slične poslove u investicionom bankarstvu u Njujorku.\nPravi ste čovek za temu trgovinske blokade Amerike prema Rusiji, u kojoj bi mogli mnogi da nastradaju…\nNemačka: Amerika potkopava jedinstvo Zapada\n— Moramo da razumemo politički kontekst, posebno se osvrćući na domaću politiku SAD, jer je Tramp i predmet istrage u okviru ruskog mešanja u američke izbore prethodne godine.\nKoliko se nove sankcije razlikuju od onih koje su uvedene Rusiji 2014. godine zbog događaja u Ukrajini?\n— Ono što je ključna razlika je da su ove sankcije usvojene sada kao zakon, tako da su domaće firme i ostali investitori u obavezi da poštuju taj zakon.\nKako će se sve to odraziti na mnoge kompanije koje su počele pregovore sa ruskim firmama? Na primer, na „Severni tok 2“, koji je čak implicitno pomenut u američkim dokumentima po pitanju sankcija…\n— Ovaj put se američkim firmama ograničava učešće u projektima iz oblasti energetike u kojima ruske firme učestvuju sa više od 33 odsto ulaganja. Još nije jasno kako će to uticati na evropske firme i ako pominjemo „Severni tok 2“, investitori koji su u tom projektu za sada nemaju jasno viđenje stvari kako će se to odigravati i šta će se desiti za 12 ili 18 meseci. Te firme imaju armiju advokata i lobista i trude se da se prilagode uslovima i zakonima svih država u kojima posluju i samim tim će se u nekoj meri prilagoditi tim novim sankcijama.\nI nemački „Simens“ je deo afere sa sankcijama, jer su tvrdili kako oni nisu znali da će iz njihove ruske ispostave, gde su bili manjinski, ali značajan vlasnik, turbine koje su građene za neku drugu lokaciju biti isporučene na Krim.\n© Sputnik / Aleksandr Polegenьko\nStandard end Purs: Evropa može imati problem sa gasom\n— To velike i kompleksne organizacije koje imaju više nivoa odlučivanja i firme koje su zajednička preduzeća i drugih investitora, opet zavisi ko donosi odluke na lokalnom nivou i kakva saznanja su imale matične organizacije. Te firme su tu da bi se bavile biznisom, da bi zarađivale novac i stvarale vrednost svojim akcionarima i njima nije u interesu da prekrše neki zakon ili da čak javno priznaju da su imali neki veliki propust u poštovanju zakona. Ne možete da očekujete od bilo koje svetske korporacije da će javno izaći i reći: „Mi smo to propustili ili smo prevideli“. To je stvar politike tih firmi i u interesu im je da se realizuju projekti u kojima su uključeni.\nItalija je izašla sa podacima da njihove 3 godine sankcija već koštaju mnogo, jer je Rusija obustavila uvoz italijanskih sireva, nekih italijanskih proizvoda i oni to mere milijardama… Političari kao da ne slušaju svoje privrednike?\n— Sankcije su jedan od glavnih ograničavajućih faktora za poslovanje. Čini se da je Rusija sada u jednom dobrom ekonomskom momentu gde stabilna izlazi posle višegodišnje recesije. To je država koja ima jako nisku stopu duga, ima suficit u budžetu i jako su stabilni i prilagodili su se tržišnim uslovima poslovanja gde barel nafte košta oko 50 dolara i to je evidentno kada pogledate ruska tržišta kapitala. Te nove sankcije nisu ništa značajno negativno doprinele ruskom tržištu kapitala. Prošle nedelje njihova berza je skočila 2,7 odsto, što je najveći rast od aprila. Tržište njihovog duga, odnosno obveznica, stabilizovan je na nekih 7,8 odsto prinosa što samo ukazuje na to da te sankcije kakve god da su neće značajno umanjiti rusku ekonomsku snagu.\nČuveni ekonomski magazin „Forbs“ je napisao da Putin treba da zahvali Kongresu SAD zato što je uveo sankcije, jer će on sada opet da konsoliduje redove i da još više akcentuje neku granu privrede. Rusi su poprilično podigli svoju poljoprivrednu proizvodnju i prestali da uvoze neke proizvode.\nAmeričke sankcije: Kako narušiti veze naftnih giganata Rusije i Evrope\n— Ocene više analitičara sa „Volstrita“ su da efekti tih sankcija, koje su malo drugačije od sankcija 2014. godine, neće imati veliki negativan uticaj. Ruske vlasti će, naravno, imati neke taktičke odluke, kao prošle nedelje sa američkim diplomatama. Ono što je bitno je da se zauzme strateška pozicija koja će održati taj ekonomski put razvoja Rusije koji se dešava nakon naftne krize proteklih par godina. Jedna stvar su taktički, politički, kratkoročni potezi, ali sa druge strane će neke druge grane privrede možda imati korist od ovoga, dok će neke grane malo više trpeti i biti ograničene u mogućnosti da rastu i realizuju neke dodatne projekte.\nKad je krenulo pojeftinjenje nafte, bilo je onih koji su tvrdili da je ono bilo dirigovano i da je zapravo bilo usmereno iz Amerike protiv Rusije da bi se smanjio taj ekonomski oporavak ruske privrede, a samim tim i države i ruske politike. Amerikanci stalno tvrde da Evropa ne bi smela da se orijentiše i da se toliko oslanja na ruski gas. Verujete li, u tom kontekstu, da će „Severni tok 2“ biti izgrađen i da će Evropa zaista da se predomisli?\n— Po svemu što se dešava, posebno poslednjih nedelju dana od kada su sankcije usvojene kao zakon, prilično sam saglasan sa stavom firmi investitora, koji su u projektu, da očekuju da će on biti uspešno realizovan. Treba da razumemo da je to posao reda veličine devet i po, deset milijardi evra, gde „Gasprom“ kao većinski vlasnik ima mnogo partnera iz Nemačke, Austrije i Francuske i svima je u interesu da taj projekat bude realizovan. Do sada su, prema nekim navodima, firme već uložile blizu četiri milijarde evra od planiranih investicija i projekat je već u fazi gde gasovod može da se instalira i postavlja. Dolazi do jedne tehničke faze izgradnje gde oni mogu da krenu da instaliraju srž projekta i to bi trajalo nekih 300, 400 dana, jer u pitanju je 1.200 kilometara. Dnevno mogu da polože između tri i tri i po kilometara cevi, svi ugovori za čelik i izgradnju za sve te glavne dobavljače su potpisani. Neminovno je da će biti manjih podizvođača koji će biti ograničeni ili uplašeni od tih sankcija, ali verujem da će neke velike nemačke, austrijske i francuske firme zaista moći to da iznesu. Izbori u Nemačkoj su uskoro, njihov industrijski lobi je veoma jak i uspešan i ima veliki interes u poslovanju sa Rusijom.\nTeško da će dopustiti da im izmakne profit zarad američkog interesa…\nAmerički gas u Evropi slab konkurent ruskom\n— Činjenica je da Kongres nije ni konsultovao Evropsku uniju i videli smo izjave Žan Klod Junkera u kojima jasno osuđuje taj stav i tu politiku — „Amerika prva“. Evropska unija će verovatno spremiti neki vid odgovora kako bi zaštitila svoje ekonomske interese.\nZašto je američka administracija ishitreno donela odluku o novim sankcijama?\n— Nama to deluje ishitreno, ali trenutno ključno domaće pitanje u Americi je odnos Trampove administracije sa Rusima pre i tokom izbora. Kada oni donesu zakon koji je usvojen 98 prema 2 u Senatu, njemu su ruke vezane i ne može da bije svaku bitku u kontekstu istrage i daljeg toka domaće politike.\nKoliko je zaista američki gas dostupan evropskim potrošačima?\n— Amerika je od uvoznika gasa postala izvoznik. Pronađene su velike količine, naravno, to je neuporedivo manje od ruskih rezervi gasa ili čak i nekih drugih zemalja. Razlika je da se ruski gas proizvodi jeftinije, a američki gas je skuplji i cela ta prateća infrastruktura počevši od tankera, gde jedan tanker može da košta i po 200, 250 miliona dolara i gde terminali za tečni prirodni gas koštaju 2, 3, 4 milijarde dolara. Sve to stavlja tačku na priče kako je taj američki gas jeftina zamena za ruski gas.\ngasovod, sankcije Rusiji, gas, EU, Kenan Dizdarević, Vladimir Putin, Ukrajina, Krim\n07:50 Blumberg: Lideri EU odbacili predlog o održavanju samita sa Rusijom\n07:37 „To im se neće dozvoliti“: Bečić opet kritikovao Srbiju\n07:29 Srpska zamka i Marinin „kec iz rukava“\n07:23 „Veoma opasna vremenska situacija“: Narandžasti meteoalarm za celu Srbiju, UV zračenje u crvenom\n07:21 Rusija prvi put prebacila u Siriju nosače raketa "Kindžal"